recursal/SuperWikiNEXT-32B huggingface dataset:
**哈康·馬格努斯王儲**（Kronprins Haakon Magnus，1973年7月20號—），係挪威現任王儲，國王哈拉爾五世同王后宋雅共同嘅第二個細路。

生平
--

哈康1973年7月20號響奧斯陸奧斯陸大學國家醫院（英文：Rikshospitalet）出世，係時任王儲哈拉爾同王儲妃宋雅共同嘅第二個細路，第一個仔，上有一個家姐瑪塔·露易絲公主，當時國王係阿爺奧拉夫五世。佢個名跟住太爺哈康七世嚟改嘅。佢嘅教父母分別係瑞典國王卡爾十六世·古斯塔夫同埋丹麥女王瑪嘉烈二世。

1991年，阿爺死咗，老豆繼位做國王，佢亦升為王儲。雖然響1990年挪威修改輥法，將王位繼承法由男仔優先改為長子繼承制，意味住只要係第一個細路冇論男女定女仔都係王位繼承人。但由於呢個憲法冇追溯性，即1990年之前發生嘅唔算數，所以哈康先做到王儲。

佢曾經響挪威皇家海軍服役。1995年佢畢業於挪威皇家海軍學院，之後曾經響導彈魚雷艇同埋海軍艦上當兵一年。

1999年，哈康畢業於加州大學伯克利分校本科，得到政治學學士學位。2003年，佢畢業於倫敦經濟學院，獲得發展研究碩士學位。

響2003年11月25號至2004年4月12號，由於老豆要接受癌症治療同康復都要時間，哈康出任攝政王。響2005年3月29號至6月7號，老豆因為要接受心臟手術，哈康再次攝政。

直至2013年，佢係海軍上將、陸軍元帥同空軍元帥。

屋企
--

2001年，佢同梅特·瑪麗特·特賽姆·霍伊比響奧斯陸大教堂結婚，伴郎係丹麥王儲費特力。梅特·瑪麗特係繼宋雅之後又一位平民王妃，但梅特·瑪麗特學歷唔算高，曾經未婚生仔，而佢嘅前男朋友仲因為吸毒而坐過監，所以市民普遍對於呢位王妃嘅觀感唔係咁好。響婚禮搞之前，梅特·瑪麗特曾經話過自己後生嗰陣比起好多後生仔都要反叛。除咗梅特·瑪麗特同前男朋友生嘅Marius Borg Høiby，佢哋仲有兩個仔女：

* 英格麗·亞莉珊卓公主
* 沙維爾王子

| * 睇
* 傾
* 改
現任法定繼承人 |
| --- |
| 非洲 | 
* 斯威士蘭 （N/A）
* 萊索托 萊羅托利·塞伊索
* 摩洛哥 穆萊·哈桑

 |
| 美洲 | 
* 安提瓜巴布達 巴哈馬 伯利茲 加拿大 格林納達 牙買加 聖傑氏尼維斯 聖盧西亞 聖文森特格林納丁斯 威廉

 |
| 亞洲 | 
* 巴林 薩勒曼
* 不丹 吉格梅·納姆耶爾·旺楚克
* 汶萊 穆赫塔迪·比拉
* 柬埔寨 N/A（由皇位委員會選出）
* 日本 文仁
* 約旦 侯賽因
* 科威特 米沙爾·艾哈邁德
* 馬來西亞 納茲林慕依祖丁沙 / 易卜拉欣·伊斯邁 （統治者會議侯選人）
* 阿曼 齊亞贊·賓·海賽姆
* 卡塔爾 阿卜杜拉·賓·哈馬德·賓·哈利法 （事實上）
* 沙特阿拉伯 穆罕默德·賓·薩勒曼
* 泰國 提邦功（假定）
* 阿拉伯聯合酋長國 穆罕默德·賓·扎耶德（事實上）

 |
| 歐洲 | 
* 安道爾 N/A（分別由法國公民投票同埋教宗而選出）
* 比利時 伊利沙伯
* 丹麥 費特力
* 列支敦士登 阿洛伊斯（攝政）
* 盧森堡 基曉慕
* 摩納哥 積基斯
* 荷蘭 嘉芙蓮娜-艾瑪利亞
* 挪威 哈康
* 西班牙 莉安諾（假定）
* 瑞典 維多利亞
* 英國 威廉
* 梵蒂岡 N/A（由教宗選舉選出）

 |
| 大洋洲 | 
* 澳洲 紐西蘭 巴布亞新畿內亞 所羅門群島 圖瓦盧 威廉
* 湯加 圖普托阿·烏庫卡拉拉

 |
| 
* 睇埋: 現任主權君主一覽

 |
英國第51任首相貝理雅閣下（2010年）
**貝理雅**（英文：**Tony Blair**，1953年5月6號—）係第51任英國首相、第一財政大臣、公務員事務部部長、工黨黨魁兼英倫東北部實治菲爾德選區（英文：Sedgefield (UK Parliament constituency)）下議院議員。而作為英國內閣嘅閣臣，亦係樞密院顧問官。

貝理雅喺1994年7月起做工黨黨魁。佢做黨魁嗰陣，工黨放棄咗十幾年前訂下嘅政策目標，重新定位，結果喺1997年嘅大選勁贏，踢走執政18年嘅保守黨，嗰次亦係保守黨自1832年以嚟輸得最慘嘅一次大選。貝理雅係工黨史上任期最長嘅英國首相，亦係唯一令工黨連贏三次嘅工黨黨魁，佢響2007年5月10號宣佈會喺同年嘅6月27號唔做，由白高敦接手。

出面網頁
----

|  |  |
| --- | --- |
|  | 維基同享有多媒體嘅嘢：
**Tony Blair**（類） |

|  |  |
| --- | --- |
|  | 維基語錄收錄咗同呢篇文相關嘅摘錄：
**en:Tony Blair** |

* 貝理雅嘅官方網站
	+ Tony Blair's Role | Institute for Global Change （英文）
* "History of Tony Blair - GOV.UK" (英文).
* 貝理雅喺互聯網電影資料庫嘅資料（英文）



|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
The American actor Edwin Booth as Hamlet, c.1870.
《**哈姆雷特**》（Hamlet）（喺粤語區更多叫《**王子復仇記**》），係莎士比亞嘅一齣悲劇、復仇劇（英文：revenge play）；係莎士比亞最出名嘅作品之一，亦係英文中最常被引用嘅文本之一。《哈武雷特》曾俾人話係「莎士比亞最偉大嘅戲」，例牌出現響各「世界最偉大嘅書」嘅名單。由製作次數亦睇到，渠亦係莎記最受歡迎嘅戲之一。《哈姆雷特》有4,042 行 29,551 字，係最長嘅莎士比亞劇。

內容
--

A facsimile of Saxo Grammaticus' *Gesta Danorum*, which contains the legend of Amleth.
王子密謀今王佢呀叔，報殺先王佢老豆之仇，係段好舊嘅故仔。段故入面好多元素——扮癲，佢呀媽同篡位者擒擒青結婚，借個女仔來試 Hamlet 真癡定假痴，王子同佢呀媽傾計、殺咗個探子，王子被兩條友押去英倫但又轉嫁咗佢自己要受嘅刑畀嗰兩條友——全都出現響中世紀大約1200年阿Saxo Grammaticus寫嘅一段故仔，叫*Vita Amlethi*（係渠部拉丁文作品*Gesta Danorum*嘅一部分）。阿 Saxo 嘅著作受來自好幾種文化、更古老嘅文字同口講傳統嘅影響。 「Amleth」，即係呢個版本入面嘅哈姆雷特，可能來自一個口講傳勻丹麥同埋成個 Scandinavia 嘅故仔；有學者揾到冰島嘅傳說都有提過下佢。雖然呢個故仔嘅冰島版而家無咗，但1636年出世嘅早期冰島學者 Torfaeus 描述過佢同冰島故仔「Amloi」同埋西班牙故仔*Ambales Saga* 嘅平行之處。呢個故仔似莎士比亞筆下《哈姆雷特》嘅地方有：Ambales 王子扮癡、喺佢阿媽間房誤殺個王個顧問、同埋最後殺佢阿叔。

最公認可能影響咗 Saxo 嘅兩件文字作品，係斯堪的納維亞無名氏作嘅 *Saga of Hrolf Kraki* 同埋兩份拉丁文作品入便嘅羅馬 Brutus 傳說。 喺 *Hrolf Kraki*，被謀殺個王有兩個仔：Hroar 同 Helgi，後來改名叫 Ham 同 Hrani 來匿埋。

參考
--

1. ↑  'Oxford Dictionary of Quotations*中* Hamlet *有208次引用；響 1986年版* Bartlett's Familiar Quotations(14th ed. 1968)*畀莎記嗰85頁中佔咗10頁*
2. ↑  "Shakespeare's greatest play", 例如 Professor James Shapiro，渠寫過 *1599: A Year in the Life of William Shakespeare*
3. ↑  基於The Riverside Shakespeare (1974)， 第一版
4. ↑  Saxo 同埋 William Hansen: *Saxo Grammaticus & the Life of Hamlet.* Lincoln: University of Nebraska Press, 1983. ISBN 0-8032-2318-8

|  |  |
| --- | --- |
| 權威控制 | 
* WorldCat
* VIAF: 176993890
* LCCN: n80008522
* GND: 4099350-4
* SUDOC: 027294773
* BNF: cb11936813g（資料）
* BNE: XX2961793

 |
歐家梯田大門
**歐家梯田**（粵拼：au1 gaa1 tai1 tin4）係中國廣東清遠一梯田兼景區，喺連山太保鎮北邊嘅歐家村入面，大霧山嘅海拔400～800m之間。個梯田四面環山，一年四季氣候分明。當地嘅年平均氣溫先至得18.9℃。佢係廣東省規模最大兼最原始生態嘅梯田。座梯田西北偏西邊離粵桂湘三省界淨得15.3km到。

呢座梯田有93%嘅森林覆蓋率，氧氣負離子含量超高，入面有「春回醉山花、夏至山巒翠、秋來金穗燦、冬披銀毯粧」嘅講法。公園內有成千幾畝梯田，排成M字散佈喺歐家村四圍。入面主要分開咗犁頭坪梯田同上磅嶺梯田兩個景區。

景區
--

犁頭坪梯田上磅嶺梯田
### 犁頭坪梯田

東邊梯田一景，離村三角市有800m到。面積近400畝，梯田嘅梯級成150級到，延伸成千米。佢個地方平均海拔都有600m，喺朝頭早有雲海籠罩。之前歐家地區啲住宅都喺嗰帶，後因交通唔方便而搬到西南邊嘅山底。

### 上磅嶺梯田

西邊梯田一景，離村三角市有400m到。面積近700畝，佢亦係成個景區面積最大嘅地方。由於附近係啲山地，睇落去好似條山邊鑲嵌嘅綠色腰帶噉。

唔同季節嘅景
------

公園入面喺一年四季都有嘢睇，而且每個季節都唔一樣。主要出名時節如下：

| 季 | 靚景 |
| --- | --- |
| 春 | 星羅群佈嘅梯田，填飽水後似好多隻鏡面。 |
| 夏 | 螢火蟲滿天飛，好多田鷄叫，一片綠禾田，成片綠波似大地靚詩。 |
| 秋 | 好多唚金黃稻穗鑲嵌喺大霧山腳嘅黃金噉 |
| 冬 | 大霧山上鋪晒銀裝，天地茫茫。 |

飛同開放時間
------

開放時間
* 24小時開放，不過村內唔畀除歐家村外啲車出入。
* 夜晚黑入場時，淨限喺園區內入住民宿先至有效。

飛
* 全票：CNY￥70
* 1.2m≤身高＜1.5m（細路）／年紀≥60（老坑，要有本人有效身份證原件）：CNY￥49
* 身高＜1.2m（細路）／傷殘人士（要有殘疾證）／軍人（要有軍官證）：免費

注意事項
1. 飛淨限一人一張入場。
2. 飛一旦賣出，淨限當日入場有效。若果張飛唔見咗或偷咗或過期，冇得補辦。
3. 飛一旦賣出，除非景區出現重大突發事件或法定事由或惡劣天氣之外，其它情況冇得退換。

交通
--

呢個景區嘅交通好唔方便，冇巴士、地鐵或其它公共交通直達，一定要去各地旅行社報名參加旅行團先至去到。自駕車方面，要行到323國道嘅K577標記位嘅T字路口轉右入去5km先至到。

出面網頁
----

|  |  |
| --- | --- |
|  | 維基同享有多媒體嘅嘢：**OU JIA TERRACE** |

* 歐家梯田嘅官方網站
**香港主權移交20周年**，又叫**香港回歸20周年**、**香港特別行政區成立20周年**，係指2017年香港正值主權移交中華人民共和國第20個年頭，香港政府為咗呢件事預備一連串慶祝回歸中國嘅紀念活動。

活動
--

### 慶祝香港回歸祖國二十周年文藝晚會

灣仔會議展覽中心會喺6月30號舉行紀念文藝晚會，一大班明星歌手會同台演出，翡翠台喺20:00-21:25現場直播。

### 慶祝香港特別行政區成立二十周年煙花匯演

7月1號晚8點當局會按慣例喺維多利亞港放煙花，翡翠台同viuTV都會現場直播。

### 習近平訪港

另外中共總書記習近平亦會按慣例訪問香港，喺6月29號到7月1號留港三日。

安全保障
----

2017年6月25號到7月2號，因應中共中央總書記習近平等黨和國家領導人代表團即將到訪香港，中國大陸喺有始發終到或過路深港車站列車嘅車站實施二次安檢：即旅客除咗入站時所需要接受嘅正常安檢外，重要喺登上去深港方向列車前接受第二次安檢。另外，深圳各火車站重將對所有抵站旅客實施安檢。

2017年6月29號到7月1號，喺廣州亦出咗規定唔畀除軍事或警用嘅任何飛天工具之外，其它都唔畀飛上天。

參考
--

1. ↑  〈注意！旅客到深圳各火車站 出站時也要過安檢〉. 南方都市報. 2017-06-23. 原著喺2020-03-28歸檔. 喺2017-06-29搵到.
**五百蚊紙**（500元紙幣）係一種香港流通貨幣，面值500港元，係目前面額第2大嘅香港銀紙，俗稱「大牛」（1909年出嘅匯豐銀行500蚊紙正面圖案有一隻牛）。500蚊紙以啡色為主色。

目前500蚊紙由香港3間發鈔銀行發行。現時以鈔票冧巴計，500蚊紙發行量係排第3。由於市面上出現大量滙豐銀行2000年同埋2002年版本嘅一千蚊假銀紙，令市民對一千蚊紙冇晒信心，所以滙豐銀行最近印多咗500蚊紙，取代唔多受歡迎嘅一千蚊紙。

歷史
--

500蚊紙早喺19世紀中已經由當時其中兩間發鈔銀行──香港上海匯理銀行（即後來嘅滙豐銀行）同埋印度新金山中國匯理銀行（即後來嘅渣打銀行）發行。直到二次大戰之前，兩間發鈔銀行嘅500蚊紙設計分別出現咗幾次變化，尺寸、色水、風格一直都有唔同。

戰後，兩間發鈔銀行繼續出戰前款式嘅500蚊紙。有利銀行亦喺1948年加入發行500蚊紙，但只係出到1959年。直到1962年，渣打銀行改咗500蚊紙設計，除咗大幅縮細之外，鈔票圖案設計改動唔大。

喺1973年，滙豐銀行大幅更改銀紙設計，尺寸大幅縮細。渣打銀行亦喺1979年大幅更改銀紙設計，尺寸大幅縮細，以中國傳統瑞獸為題材，當中500蚊紙用咗「鳳凰」。

自1987年起，滙豐銀行重新設計500蚊紙，尺寸再次「縮水」，變成家下嘅大細。1988年，渣打銀行亦重新設計500蚊紙，尺寸再次「縮水」，變成家下嘅大細。

喺1993年，兩間發鈔銀行因應香港主權移交臨近，改咗原本帶有英國色彩嘅銀紙設計。不過，渣打銀行嘅銀紙變動唔大，沿用以往嘅「鳳凰」圖案。到咗1994年，中國銀行香港分行（即後來嘅中銀香港）亦加入發行500蚊紙。

喺2003年，3間發鈔銀行嘅500蚊紙設計一齊改，加入相近嘅防偽特徵。

咁啱得咁巧，現時嘅新台幣500蚊紙，亦係以啡色為主調。

| * 睇
* 傾
* 改
香港貨幣 |
| --- |
| 流通銀紙 | 
* $10
* $20
* $50
* $100
* $150
* $500
* $1000

 |
| 流通銀仔 | 
* 10c
* 20c
* 50c
* $1
* $2
* $5
* $10

 |
| 已停用銀紙 | 
* 1c
* 5c
* 10c
* $1
* $5
* $25
* $200
* $300

 |
| 已停用銀仔 | 
* 1m
* 1c
* 5c

 |
**五十蚊紙**（50元紙幣）係現時香港流通貨幣之一，面值50港元，目前分別由香港3間發鈔銀行發行。作用主要係輔助廿蚊紙[未記出處或冇根據]，所以出得比較少。實際上，以鈔票冧巴計，50蚊紙係出得最少嘅銀紙之一。

史
-

50蚊紙早喺19世紀中已經由當時嘅3間發鈔銀行──香港上海匯理銀行（即後來嘅香港上海滙豐銀行）、印度新金山中國匯理銀行（即後來嘅渣打銀行）、印度倫頓中國三處匯理銀行（即後來嘅有利銀行）出，至到1941年香港淪陷為止。

直到1968年，滙豐銀行至再出新版50蚊紙，設計以藍色為主調，而渣打銀行亦自1970年起出藍色嘅50蚊紙。自1985年起，兩間發鈔銀行嘅50蚊紙除咗細張啲之外，亦改以紫色印刷。喺1993年，因應香港主權移交臨近，兩間發鈔銀行改咗原本帶有英國色彩嘅鈔票設計，但色水冇變。到咗1994年，中國銀行香港分行（即後來嘅中銀香港）亦加入發行紫色嘅50蚊紙。

然而，香港金融管理局喺2002年推出紫色嘅10蚊紙，3間發鈔銀行為免市民混淆，喺2003年重新設計嘅50蚊紙改以綠色為主色，當中渣打銀行嘅新版50蚊紙，唔再採用沿用咗23年嘅「獅子踩波」圖案，改用舊版廿蚊紙嘅「海龜」圖案。由於回收步伐幾快，舊版紫色50蚊紙已經較少流通。

| * 睇
* 傾
* 改
香港貨幣 |
| --- |
| 流通銀紙 | 
* $10
* $20
* $50
* $100
* $150
* $500
* $1000

 |
| 流通銀仔 | 
* 10c
* 20c
* 50c
* $1
* $2
* $5
* $10

 |
| 已停用銀紙 | 
* 1c
* 5c
* 10c
* $1
* $5
* $25
* $200
* $300

 |
| 已停用銀仔 | 
* 1m
* 1c
* 5c

 |
**恩寧路**（粵拼：jan1 ning4 lou6）係廣東省廣州市荔灣區嘅一條一般嘅馬路，1931年開始整。成條馬路係西北-東南走向，西北邊從龍津西路同埋多寶路嘅交界開始，一直向東南噊過彎去到第十甫路同寶華路嘅交界嗰頭。喺依家嘅廣州入邊，恩寧路係有著最完整同最長嘅騎樓街，呢度係近代廣州粵劇曲藝、武朮醫藥、民間手工藝等傳統文化傳承遺跡最密集嘅地區之一。喺千禧年後嘅城市清拆中面臨著保育問題，係一時激發咗廣州嘅文化維繫同本土意識嘅思考，一路受到咗多方關注。

中國生物多樣性保護與綠色發展基金會（綠發會）、深圳市古村之友古村落保護與發展促進中心（古村之友）等幾個社團經蒐集開發恩寧路入邊嘅多個個案資料，向廣州市中級人民法院遞交咗針對廣州市荔灣區城市更新建設項目管理中心、廣州萬科企業有限公司、中建四局第六建設有限公司等六個機構嘅訴狀，指控呢啲部門係有份破壞咗恩寧路嘅歷史街區。法院喺2021年3月尾簽收咗呢啲起訴資料，照法定程序係會喺七日內答覆係咪立案。

保育問題嘅概覽
-------

2006年11月履職嘅中共荔灣區委書記劉平係第一個提及咗恩寧路改造，話係將會喺恩寧路「危破房改造項目」度搞啲新模式，會作為廣州市舊城改造嘅試點同未來範例。

喺2006年聖誕節召開嘅市政府某會議分組討論度，時廣州市市長張廣寧，就話荔灣（區政府）係可以考慮喺恩寧路改造工程度，試點由市、區兩級政府共同做好居民嘅搬遷安置，再請有信用嘅地產公司提出建設方案仲有實施效果，經政府審定後交由開發商建設。呢陣時廣州由1999年政府頒令「舊城改造不讓開發商參與」嘅禁制政策係開始鬆動埋。

恩寧路2014年11月經廣東省人民政府核准，納入咗歷史文化街區嘅範疇，成為埋官方主打嘅廣州歷史文化名城嘅一部分。劃定嘅文化街區範圍入邊，雖然經官方認可咗不可移動文物保護單位7個、歷史建築7個加埋傳統風貌建築31個，但係由清拆開發到建立永慶坊一路都係有著唔少嘅破壞同爭議。

### 破壞

根據返2021年4月左近綠發會、古村之友等整理咗嘅資料，喺恩寧路歷史文化街區嘅項目建設入邊，劃定嘅核心保護範圍同建設控制地帶都有大拆大起嘅情況發生，大量傳統風貌建築係受到咗破壞，兼且實際仲新起埋唔少嘅現代建築：

* 訂作傳統風貌建築嘅十二甫西街87、89、93號係俾人用修繕嘅名堂，未經批准而再加多或新起過其他嘅建築，拆剩正立面嘅一棟牆同連通新嘅屋宇；
* 訂作傳統風貌建築嘅恩寧路鐘巷35民居側面嘅外牆係俾人拆咗，內部嘅梯級、樓板都清拆埋，結果就同新起嘅賓館連成一體，徹底毀壞咗傳統風貌建築嘅搆成要素；
* 訂作傳統風貌建築嘅恩寧路223號、225號、231號騎樓經工程隊嘅重新修繕，外立面係明顯咁唔再啱原訂嘅保護標準；
* 訂作傳統風貌建築線索嘅恩寧路大地新街2-1號民居，俾工程隊拆剩一棟牆，破壞咗成個屋宇而且係冇法復原；
* 訂作傳統騎樓建築嘅恩寧路151、153號，俾工程隊拆剩騎樓柱同騎樓立面嘅山花，變成係重新起過咁，完全唔啱原訂嘅保育標準；
* 另包括紅線女夫婦舊居在內嘅一系列原有保護價值嘅屋宇，係俾工程隊拆嗮再跟著起過、改造成玻璃屋等現代建築。

個名
--

呢條馬路個名嘅來源，有兩隻講法。

### 出現咗五條馬路？

呢條路開始整嗰陣，由於附近有十一甫、恩寧東路、恩寧鐘巷、恩寧北路同恩寧市響度，所以就改咗「恩寧路」呢隻名。

### 恩頭村同寧溪村響附近？

根據專家考察過呢條路嘅歷史，原嚟呢條路嘅其中一笪地係有個恩頭村，重有一笪地係寧溪村嘅。而開始整呢條路嗰陣，就一定經過呢兩個村，所以為咗照顧好呢兩個村嘅關係，咪就改咗名嗌「恩寧路」囉。

改名風波
----

喺1966年嘅文化大革命嗰陣，呢條馬路就改咗名嗌「秀麗一路」，後嚟喺1981年嗰陣將個名改返轉頭，啫係依家嗌「恩寧路」。

經過嘅道路
-----

呢度啲路嘅順序係從東南去到西北嚟排嘅，其中**加粗**咗嘅字係主幹道：

* 第十甫路、寶華路
* 蓬萊路
* 叢桂路
* 多寶路、龍津西路

特色
--

呢條路都好有西關嘅特色，因為兩邊都有騎樓響度，加上呢度重係廣州入面最完整同最長嘅騎樓街。以前呢度係西關入面最繁華嘅一笪地。

參攷
--

1. ↑  jan1 ning4 lou6
2. 1 2  中国绿发会就广州恩宁路被破坏提公益诉讼 2021-04-03 新京報
3. ↑  旧城改造由政府主导　也不排斥诚信开发商 2006年12月26日 金羊网-羊城晚报
4. ↑  建筑专家力挺广州恩宁路改造 全球征集方案 互聯網檔案館嘅歸檔，歸檔日期2016-03-04. 信息時報 喺2007-08-12搵到
5. ↑  〈中文：恩宁路—民间关注〉. 2010. 原著喺2010年3月30號歸檔. 喺2011年6月30號搵到. `{{cite journal}}`: Cite journal requires `|journal=` (help)
**恩巴勒斯**（英文：**Embarrass**）係美國明尼蘇達州聖路易斯縣一個未成立嘅市政機關社區。

恩巴勒斯坐落響梅薩比鋼鐵山脈入面，一年嘅平均氣溫係34.5 °F（即係1.4攝氏度），係明尼蘇達州最凍嘅地點。

名
-

呢個社區個名較為奇特，因為喺英文，「Embarrass」可以指「尷尬」；因為呢個奇特嘅名，呢個社區響網絡上有一定嘅關注度。

呢個社區嘅英文名係嚟自法文詞彙「Embarras」，呢個詞彙嘅意思係「以障礙或者困境阻礙」。當時，第一批到達呢個嘅歐洲人係一班法國皮毛商人，佢哋覺得呢道狹窄嘅淺河好難俾佢哋用嚟導航，因此佢哋將這裏命名為「Embarrass」，顯示響呢道導航會被障礙或者困境阻礙。

地理
--

呢個社區位於維珍尼亞嘅東北22英里（35.4公里）、伊利嘅西南27英里（43.5公里）、桃爾南面12英里（19.3公里），以及杜魯斯以北86英里（138.4公里）。

流過呢個社區嘅河有恩巴勒斯河區，而派克河就響社區附近流過。

135號明尼蘇達州道、21號縣公路同埋26號縣路係經過恩巴勒斯嘅主要道路。

參考
--

1. ↑  Mn/DOT map of Saint Louis County – Sheet 4 – 2011 edition
2. ↑  Embarrass, Minnesota "The Cold Spot"
3. ↑  "Wander MN: Finnish History In Embarrass". CBS Minnesota. 2012-06-05. 喺2013-09-11搵到.
4. ↑  Brendan Koerner (2005-01-18). "How Embarrass, Minn. Got Its Name". Slate Magazine. 喺2013-09-11搵到.
5. ↑  "Map of Embarrass MN". mapquest.com. 喺2013-09-11搵到.
6. ↑  U.S. Geological Survey. National Hydrography Dataset high-resolution flowline data. The National Map 互聯網檔案館嘅歸檔，歸檔日期2017年8月23號，. accessed May 7, 2012
7. ↑  Embarrass Minnesota Community Guide - Lakesnwoods.com
**恤孤院路**（粵拼：seot1 gu1 jyun2 lou6）係中國廣東省廣州市嘅南北走向馬路，從廟前直街同煙墩路交界開始，一直向南去到新河浦路嘅河邊北邊。

概要
--

全長360米，闊6.9米，1車道，凈係可以從北向南行。

名
-

呢條馬路喺好耐之前係荒地，直到1920年代，由於好多海歸華僑嚟東山新河浦同龜崗一帶起屋而成街道，由於條路喺兩廣浸信會搞嘅恤孤院隔籬而改成噉嘅名。

史
-

1900年後，各國列強為咗霸走成個中國，率先喺廣州劃定勢力範圍。其中英法攞咗沙面做租界；德國攞咗芳村做據點；而實力渣啲嘅美國到嗰時比較山旮旯嘅東山做傳教、講學、宣揚基督教文化同入侵嘅發展基地。美南差會之所以喺廣州有埞企，主要嗰時派咗唔少教徒到中國廣東廣州嘅東山一帶，同當地村民交涉，重出咗好多錢買咗寺貝通津同廟前西街兩笪地起教堂嚟大力傳教同辦學。後嚟佢哋買咗好多教會地而實力漸強，為咗喺廣州培養傳教士，重喺附近起埋神學院。其他教會重以辦學校、醫院、起教堂等名義嚟霸嗮東山一帶，搞到東山一帶似沙面噉出現好多歐式建築。

經過嘅道路
-----

條路順序從北到南排，**加粗**嘅字係主幹道：

* 廟前直街、煙墩路
* 培正一横路
* 培正新横路
* 新河浦路

攷
-

* 【第04期·红色广州】中共三大旧址－被忽视的记忆 廣州圖書館
* 美南浸信会与广州东山口—— 一个历史宗教地理学的典型范例 广州基督教协会
香港朗廷酒店
**香港朗廷酒店**（The Langham, Hong Kong）係香港一間五星級豪華酒店，位於九龍尖沙嘴北京道8號，由朗廷酒店集團管理。

酒店喺1989年落成，之前叫做**華美達麗新酒店**（Ramada Renaissance Hotel），喺1998年被香港鷹君集團收購而且改名做**香港鷹君酒店**（Great Eagle Hotel Hong Kong），到2003年因為鷹君國際酒店集團改名而叫做香港朗廷酒店。酒店喺2017年獲福布斯旅遊指南五星酒店評級。

位置
--

酒店座落尖沙嘴，同海港城商場、維多利亞港、天星小輪同埋西九文化區好近，行去港鐵尖沙咀站大概要兩分鐘，距離啟德郵輪碼頭同赤鱲角香港國際機場就分別需要20同35分鐘車程。

設施
--

酒店提供498間客房同套房，面積由32平方米去到125平方米，喺2014年進行過翻新工程。

酒店亦有六間餐廳同酒吧、郎廷會、「川」身＋心連頂層游泳池同健身中心、宴會廳、多功能會議室同會議中心。

餐廳
--

酒店擁有五間餐廳同酒吧，包括一間米芝蓮三星食府唐閣。

* **唐閣** - *粵菜*
* **廷廊** - *酒廊*
* **Artesian** - *酒吧*
* **Bostonian Seafood and Grill** - *多國菜*
* **The Food Gallery** - *自助餐*
* **Main St. Deli** - *美國菜*

相
-

* 頂層泳池頂層泳池

註
-

1. ↑  〈尖沙咀華美達麗新酒店〉. 《香港記憶》. 原著喺2016-09-29歸檔. 喺2017-06-12搵到.
2. ↑  "Great Eagle pays $2b for Renaissance". 《南華早報》. 喺2017-06-12搵到. `{{cite web}}`: Cite has empty unknown parameter: `|dead-url=` (help)
3. ↑  "Forbes Travel Guide 2017 Star Award Winners". 《福布斯旅遊指南》. 喺2017-06-12搵到. `{{cite web}}`: Cite has empty unknown parameter: `|dead-url=` (help)
4. ↑  〈香港朗庭酒店三度獲"福布斯旅遊指南"五星評級大獎〉. 《搜狐》. 喺2017-06-12搵到. `{{cite web}}`: Cite has empty unknown parameter: `|dead-url=` (help)
5. ↑  〈2017年米芝蓮指南　香港6食肆獲三星榮譽〉. 《星島日報》. 喺2017-06-12搵到.
6. ↑  〈【米芝蓮】7食肆首獲一星〉. 《蘋果日報》. 原著喺2016-11-12歸檔. 喺2017-06-12搵到.

出面網頁
----

* 香港朗廷酒店官方網頁
**澳門12T巴士**，舊時叫**12X**，係一條由澳巴做緊，由亞馬喇前地來回外港碼頭嘅循環巴士線。

背景
--

### 12X

2011年11月15號，澳門舉行格蘭披治大賽車期間，外港客運碼頭附近實施臨時交通措施，原本行經外港碼頭嘅巴士線全部改道唔再停「外港碼頭」站，交通事務局為咗紓緩外港碼一帶的交通壓力，響原有嘅31號接駁外港碼頭專線，再開多兩條接駁外港碼頭專線，分別係**12X**同**28CX**，而呢條線就畀咗澳巴嚟做。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

### 12T

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線同埋係特別活動先開辦，而且免費，所以將呢條線由**12X**改冧巴做**12T**。

用車
--

| 日期 | 使用車輛 |
| --- | --- |
| 2011年11月17到20號 | 五洲龍FDG6751G |
| 2012年11月15到18號 | 五洲龍FDG6751G、五洲龍FDG6920BG（部分班次） |
| 2013年11月9、10、14到17號 | 五洲龍FDG6920BG |
| 2014年11月13到16號 | 宇通ZK6118HGE |
| 2015年11月19到22號 | 宇通ZK6118HGE |
| 2016年11月17到20號 | 宇通ZK6118HGE |
| 2017年11月20號 | 宇通ZK6118HGE、五洲龍FDG6101G（部分班次） |

走線
--

### 車費

免費。

### 服務

| **服務時間** | 澳門格蘭披治大賽車期間 |
| --- | --- |
| 亞馬喇前地 | 試車日到正式比賽嘅第一日：朝早六點半到凌晨十二點半正式比賽嘅第二日：朝早六點半到晚黑七點 |
| **班次** | 六分鐘 |
|

### 停站

| 去亞馬喇前地方向 |
| --- |
| 1. 亞馬喇前地
2. 外港碼頭
3. 亞馬喇前地
 |

攷
-

1. ↑  （繁體中文）賽車期間34巴士線改動設三接駁專線疏導乘客，交通事務局，響2011年11月15號搵到。
2. ↑  （繁體中文）拍卡3元 現金6元 巴士收費週六起加價，論盡傳媒，響2018年4月16號搵到。
3. ↑  （繁體中文）有意見指巴士加價漠視民意，澳廣視，響2018年4月21號搵到。

睇埋
--

* 澳門巴士線一覽
* 澳門巴士轉乘服務
* 澳門巴士車費優惠計劃

拎
-

* （繁體中文）澳門公共汽車有限公司


| * 睇
* 傾
* 改
澳門巴士線 |
| --- |
| 普通線 | 

|  |  |
| --- | --- |
| 澳門半島線 | 
* 1
* 1A
* 2
* 2A
* 3
* 3A
* 4 1
* 5
* 6A
* 6B
* 7
* 8
* 8A
* 9
* 9A
* 10
* 10A
* 10B
* 12
* 16
* 16S 4
* 17 1
* 17S4
* 18
* 18A
* 18B
* 19
* 23
* 27
* 28B
* 28C
* 29
* 32

 |
| 澳門-氹仔線 | 
* 11
* 22
* 25B
* 28A
* 30
* 33
* 34
* 39
* 50B
* AP1
* MT1
* MT2
* MT3
* MT4
* MT5

 |
| 澳門-路環線 | 
* 21A
* 25
* 26
* 26A
* 50
* 51
* 51A
* 52
* 55
* 59

 |
| 離島線 | 
* 15
* 35
* 36
* 37

 |
| 澳大線 | 
* 71
* 71S4
* 72
* 73
* 73S4

 |
| 山頂醫院線 | 
* H1
* H2
* H3

 |
| 通宵線 | 

|  |  |
| --- | --- |
| 澳門半島線 | 
* N1A
* N1B
* N4

 |
| 澳門-氹仔或路環線 | 
* N2
* N3
* N5

 |
| 澳大線 | 
* N6

 |

 |

 |
| 快速線 | 

|  |  |
| --- | --- |
| 澳門半島線 | 
* 3X
* 3AX 2
* 5X 2
* 5AX 2
* 10X 2
* 101X

 |
| 澳門-氹仔或路環線 | 
* 25AX 2
* 30X2
* 51X2
* 102X
* AP1X2

 |
| 離島線 | 
* 701X

 |

 |
| 時節線 | 
* 3BX
* 5T
* 12X→12T FREE
* 15X→15T
* 31→31T FREE
* 32X→32T
* 孝思接駁專線→39→孝思接駁專線→37T FREE

 |
| 取消咗嘅巴士線（2011年8月1號起） | 
* 6
* 7（祐漢—媽閣）
* 7A
* 21
* 26AT
* 28CX
* 71X
* 73X
* 78TX
* 86T
* 88T
* 88X
* 101X特班
* 128
* E01FREE
* E02FREE
* E03FREE
* N1
* 蓮花口岸專線

 |
| 1 有幫視障人士搭車嘅發聲系統 2A 禮拜同公眾假期停駛 2B 禮拜日同公眾假期停駛 2C 禮拜日同強制性假日停駛 2D 星期一至五停駛 2E 強制性假日停駛 FREE 免費  S 特班車 |
**恒生指數有限公司**（英文：**Hang Seng Indexes Company Limited**），以前叫**恒指服務有限公司**，係恒生銀行有限公司（港交所：00011）嘅全資附屬機構，負責編製、計算同管理恒生指數同一系列其他指數。

歷史
--

|  |
| --- |
| 呢篇文章係**香港經濟**系列之一 |
| 就業
農業
漁業
工業
商業
旅遊業
證券交易
上市公司
貨幣 - 外匯基金
金融管理
港口
CEPA
自由行
消費物價 |
| **其他香港系列** |
| **文化** - **地理**  **歷史** - **政治** - **教育***香港主題首頁* |

恒生指數有限公司喺1984年成立。1998年4月20號推出恒生100指數及恒生50中型股指數，5月推出網頁。2001年10月3號推出恒生綜合指數，同日再推出恒生行業分類系統。2002年推出恒生流通指數。2003年起提供恒生一系列指數成交額。2005年檢討H股係咪可以加入為恒生指數成分股，同埋推出新嘅剔除停牌成分股嘅政策。2006年6月30號宣佈更改生指數加入H股後嘅計算方法同對現有成分股嘅數目同影響（根據資料，部分生指數成分股好似匯豐控股(港交所：00005)嘅比重會下降，而其他成分股好似中國移動(港交所：00941)嘅比重就上升），9月11號推出新嘅股票停牌處理方法，11月27號推出恒生中國H股金融行業指數。

2011年9月5號推出，「恒生可持續發展企業基準指數」同「恒生A股可持續發展企業基準指數」，成分股分別有68隻同埋28隻。2011年9月5號推出，恒生外國公司綜合指數同恒生環球綜合指數，分別反映香港上市嘅外國公司表現同整體香港上市公司（包括外國公司）嘅表現，普拉達（Prada，港交所：01913）、新秀麗（Samsonite，港交所：01910）、嘉能可（Glencore，港交所：00805）都係成分股。2012年12月10號推出恆生高股息率指數，指數包括恆生綜合指數同房產基金指數內、50隻最高淨股息率、同埋喺過去三年都維持派息嘅大型股同中型股。

註同埋參考
-----

1. ↑  前稱恒生股票分類法，係一套全面行業分類系統，由恒指服務有限公司因應香港股票市場情況而編製。恒生行業分類系統係由11種行業同28種業務類別組成。
2. ↑  【藍籌季檢】指11月10號季度檢討，預期有國企宣布「染藍」[*失咗效嘅鏈*]，香港經濟日報-Yahoo!新聞，2006年11月6號
3. ↑  成分股如果連續停牌一個月，嗰隻成分股將會從有關指數中被剔除。喺非常特殊情況下，如果隻成份股被認為極有可能喺短時間內復牌，先有可能獲保留喺指數內。
4. ↑  〈新嘅恒生指數計算法〉 (PDF). 原著 (PDF)喺2006年7月7號歸檔. 喺2018年6月2號搵到.
5. ↑  任何成分股暫停買賣，無論仍停咗牌幾耐，將用仍停牌前最後成交價計算指數。
6. ↑  恒指服務公司將推出生中國H股金融行業指數[*失咗效嘅鏈*]，香港經濟日報-Yahoo!新聞，2006年11月10號
搞清楚 呢篇嘢講嘅係廣州市嘅南海中學。
* 想搵南海西樵山入面嗰間南海中學，請睇「**南海西樵中學**」。
* 想搵之前最初嗰時辦過南海中學嘅學校，請睇「**南海學宮**」。

南海中學各時期嘅正門正門（2015年1月15號）
 **廣州市南海中學**（粵拼：gwong2 zau1 si5 naam4 hoi2 zung1 hok6）
，之前嗌過**廣州市第十一中學**，係中國廣東廣州一全日制中學，1904年成立，位置喺荔灣區西華路460號。佢嘅前身係由南海學宮演變成而家嘅大型中學校。

校服色
---

|  |
| --- |
| 南海中學嘅各種校服 |

* 長袖：
衫：　，中間有條上　下　嘅線條，左右對稱，袖口有　線。
褲：純
* 風褸：　　相間，上　下　。
* 短袖：
衫：　，中間有條上　下　嘅線條，左右對稱，有領冇紐扣，兩邊嘅袖冇折痕。
褲：純

喺1992年9月～2009年7月間，校服用過　　嘅品種。

史
-

### 成立初期

內文：南海學宮
其實呢間學校喺清光緒29年（1904年），嗰時嘅西湖書院（而家係廣州市西湖路360號嗰頭）係一間名嗌「南海中學堂」嘅館舍，而校長就俾朱世疇做咗。直到1910年先至搬咗去蘆荻巷嘅報資寺舊址（而家西華路460號呢度）。甚至喺1912年改咗名嗌南海中學校。

### 學校話搬走？

喺1922年，南海縣當局就諗住將南海中學停辦，後嚟有好多位喺度猛咁爭，結果南海縣先至話凈係留返南海中學，而師範嗰間就唔好彩，起咗喺佛山入面，但南海縣政府就每年唔再向南海中學出錢。而去咗香港嘅南海商會首腦——李右泉同埋馮香泉，就成立咗南海中學校董會，喺跟住嗰卅幾年入面負責厝辦學經費。 

### 抗日戰爭時期，學校一度停辦。

喺20世紀30年代，學校就攞咗廣東省教育廳頒發出嚟嘅獎，甚至喺鄉下開過鄉村師範學校。但係抗日戰爭嗰陣唔好彩，南海中學啲學校是先後去咗佛山南海泌沖、麻奢、北村、中山前山（而家係珠海市斗門區前山）、澳門呢啲地方避難。 喺1937年，嗰時南海中學變成民國最巴之閉嘅9間中學入面其一中學。但喺1941年香港淪陷之後，呢間學校停辦咗一段時間直到1945年先至恢復返。

#### 所謂「萬善中學」

喺1939年，由於萬善識字班嘅成立，先至多咗萬善學校出嚟。而呢間學校就喺1年之後（1941年）成立咗初中部，而校址就喺豐寧路（而家係人民中路）嗰邊。而呢間學校喺1953年先至合併咗。

### 恢復返間學校

喺1945年，由於南海中學返嚟廣州嗰度搞，嗰時西華路嘅校址就俾法商學院借咗，而啲學生冚唪唥去嗮南海學宮度上課，直到1947年2月份嘅法商學院搬走咗先至入返嚟。

### 中華人民共和國成立咗之後

由於南海中學知萬善中學喺廣州入面搞，結果佢喺1953年同萬善中學合併咗，重改咗名嗌「廣州市第十一中學」。喺1962年，由於有好多海外華僑同港澳賢達都撐同埋幫手，就喺南海區西樵山鳳地搞咗間南海華僑中學出嚟。

### 文革時期

喺1968年，雖然受到破四舊嘅思想影響，但係「廣州市第十一中學」個名就一直都冇變過。而十一中校區同南海中學甚至喺1969年10月到咗鐘落潭茅崗白土村搞咗間學農分校，後嚟嗰間學農分校喺1977年停辦。而十一中校區嘅喺1975年畀咗荔灣區教育局去睺實。

### 改革開放之後

雖然話嗰時辦學條件好簡陋，但係冚唪唥啲學生仔都好搏吓，就喺1978年7月嘅第一年高考入面攞咗荔灣區最好嘅中學成績。雖然話學校甚至喺1980年9月畀返廣州市教育局嚟睺實，但係到咗2000年8月先至又畀返荔灣區教育局去睺實。喺2000年11月就升級成廣州市一級學校，到咗2005年7月又變成廣東省一級學校，而高中部喺2006年9月先至搞好。喺2006年9月，學校將之前用咗53年嘅「廣州市第十一中學」嘅名改返之前嗌「廣州市南海中學」嘅名。

學校攞過嘅獎
------

呢間學校攞過以下呢啲獎：

* 廣東省文明學校
* 廣東省普通高中新課程實驗樣本校
* 廣東省中小學現代教育技術實驗學校
* 廣東省綠色學校
* 廣東省體育傳統專案先進單位
* 廣東省中學生體育協會理事校
* 廣東省中學生社會實踐活動評比一等獎
* 廣東省衛生工作先進單位
* 廣東省三優聯評最佳組織獎

同佢有關嘅正文
-------

* 南海學宮
* 學宮街
* 南海西樵中學

註
-

1. ↑  中華民國時期，民國最巴之閉嗰9間中學分別有3間喺河北；4間喺江蘇；1間喺湖南；重有間喺廣東。

連出去
---

* 黉宫起源
* 百年历程，辉煌南中
呢篇文講原先嘅兒童醫院。搵緊2008年後嘅變化嘅話，請睇〈**廣州市婦女兒童醫療中心**〉。
**廣州市兒童醫院**係舊時廣東廣州越秀區一間兒童醫院，地址係人民中路318號。屬於三級甲等醫院。2008年同廣州市婦嬰醫院合併變成廣州市婦女兒童醫療中心，不過冇搬到，淨係改咗名啫。

歷史
--

美國人達保羅（Dr. Paul Jerome Todd）來自俄亥俄州多佛（Dover）。佢信美國長老會，1902年來到省城傳教同行醫。喺省城期間，佢成日資助啲青年醫生去留學。1909年，渠夾埋江孔殷、鍾宰荃、梁恪宸、潘佩如等人籌辦廣東公醫學堂，係中山醫學院嘅前身之一。學堂附設公醫院，達保羅做院長。

1928年，達保羅唔再做院長，帶埋眷屬去咗惠福西路24號婦孺醫院，設咗個達保羅醫務所。1933年醫院遷到官祿路（今觀綠路）30號，改名**達保羅醫院**。

由於達保羅醫院啲員工好高人工，達保羅本人嘅醫術又名聲遠播，因而業務蒸蒸日上。嗰陣慕名求診嘅，有唔少係達官貴人。醫院重成日有討教醫術嘅人來拜訪，其門若市。冇耐抗戰爆發，廣州淪陷。達保羅夫婦因係鬼佬來，堅持留低，醫院亦免遭轟炸同騷擾而得以保全。到咗1940年達保羅過身後，太平洋戰爭爆發，醫院大樓被當成「敵產」，被迫閂門，改成（偽）廣東省政府衛生處。達保羅夫人亦做咗俘虜，困咗入日營。二戰完咗後，醫院被接收成**廣東省政府衛生處**先，後尾交返畀達保羅嘅養女達瑤輝復業，但因經營不善，醫院冇舊時咁多人去。

到1952年達瑤輝將院產捐畀共和國政府，廣州市人民政府接辦，改成**廣州市立醫院兒科部**，1953年8月1號，併入咗**方便醫院小兒科**，改名市兒童醫院。門面就由觀綠路改咗去豐甯路（今人民中路）度，一路到依家。

1994年，廣州市兒童醫院建立廣州市兒科研究所。1997年被評為廣東省高等院校第一批入選教學基地。1998年定為廣州醫學院附屬兒童醫院。1998年，廣州市重症兒童救治中心成立，被評為廣州市「21世紀優先工程項目」。2003年被評為廣州市重點學科、廣東省特色專業。

2008年，廣州市兒童醫院同原廣州市婦嬰醫院合併組成廣州市婦女兒童醫療中心。中心珠江新城院區喺2009年9月19號正式投入使用。

重點科室
----

* 危重醫學部
* 神經康復科
* 心血管外科
* 新生兒科
* 新生兒外科
* 呼吸科

參考
--

1. ↑  广东省出版进出口公司，本社编辑部 (1981). 《广州指南》. 广东科技出版社. p. 228.
2. ↑  黄炯烈主编 (2009). 《迎亚运医学英语100句》. 广州出版社. p. 30. ISBN 978-7-80731-935-1.
3. ↑  〈儿童医院神秘红楼 隐匿美国大夫往事〉. 《南方日報》. 2012-09-12. 原著喺2020-09-23歸檔. 喺2018-11-17搵到.

出面網頁
----

* 廣州市兒童醫院（合併後）網站
* 廣州市兒童醫院簡介

座標: 23°07′21″N 113°14′53″E﻿ / ﻿23.1224°N 113.248°E﻿ / 23.1224; 113.248
**李文浩**，香港本土派人士，係長沙灣社區發展力量嘅召集人、前任深水埗區議會長沙灣選區議員，於2019年香港區議會選舉以千票之差高票擊敗時任區議員林家輝接棒人香港經濟民生聯盟嘅龐朝輝當選。

2015年香港區議會選舉
------------

2015年香港區議會選舉，李文浩及以獨立人士身份參選嘅勞資關係協進會總幹事林瑞含挑戰林家輝。當中李文浩取得1307票，林瑞含取得246票，林家輝喺攞到1491票未過半數之下第五次連任。

2019年香港區議會選舉
------------

2019年香港區議會選舉，時任議員林家輝無參選，並交棒龐朝輝。另外參戰嘅，有報稱為文員嘅葉智豪。

參選期間，李文浩曾經受到各方面唔同嘅滋擾，包括有區內店舖喺店內同時貼出李文浩同佢主要對手龐朝輝嘅海報，但得李文浩海報嘅玻璃位置被塗污。另外，李文浩喺10月21日擺街站宣傳時亦遇襲，兩支旗被人破壞。

呢次李文浩攞到六成選票，高票擊敗龐朝輝，當選新一屆議員。

辦事處謝絕接見親中共人士
------------

李文浩喺佢嘅議員辦事處門外貼上告示，指「本辦事處不為任何藍絲提供服務，藍絲與狗不得內進」，佢事後因貼上告示而被恐嚇，不斷收到騷擾電話及訊息，並恐嚇佢「會比人斬」、「會變浮屍」等，更有人恐嚇要殺佢全家。2020年3月7號，有廿幾個親中共人士去到李文浩同公民黨劉家衡嘅聯合辦事處表達不滿，發生爭執。3月9號，30幾名親中共人士手持標語同木棍等到辦事處抗議，有門外人士向辦事處吐痰，其間有人襲擊辦事處內嘅議員同職員，兩名議員都有受傷。3人涉嫌襲擊及刑事毀壞被捕，當中包括香港政研會執行主席關新偉同鄧德成。事件中兩名議員同3名女職員受傷，其中兩名女職員去咗醫院驗傷，辦事處嘅閉路電視亦遭到破壞。雖然有親中團體認為個告示涉嫌歧視，但平等機會委員會指李告示上嘅字句「不涉及現行四條反歧視席條例所涵蓋嘅範圍」。

民政處政治打壓
-------

2021年10月前往英國
------------

响2021年9月，李文浩宣布缺席2021年香港區議員宣誓，即時冇咗區議員席位，同年10月24號，李文浩喺社交媒體宣佈自己已經離開香港，佢又話之前發現多咗好多人跟蹤佢，而且行為模式唔再似黨報記者，佢意識到再唔走就可能出現人身安全問題，到時就太遲，佢又鼓勵大家繼續支持落去，話大家一定會贏。

參考
--

1. ↑  〈選舉結果公告--區議會一般選舉--深水埗區議會--長沙灣選區〉 (PDF) (香港中文). 2019-11-25. 喺2020-04-07搵到.
2. ↑  〈二零一五年區議會選舉結果〉.
3. ↑  〈李文浩：責任感成推動力〉. 《明報》. 2018-07-27. 喺2020-01-19搵到.
4. ↑  〈【區選光復香港】鎅票黨現身！沙田深水埗成重災區 圖阻泛民議席過半〉. 《Apple Daily 蘋果日報》 (中文). 2019-10-18. 原著喺2020-11-30歸檔. 喺2020-04-07搵到.
5. ↑  〈【區議會選舉2019】長沙灣店舖內貼候選人海報 有人畫花店舖玻璃〉. 《香港01》 (香港中文). 2019-11-06. 喺2020-04-07搵到.
6. ↑  〈不滿「藍絲與狗不得內進」告示　廿餘中年男女到區議員辦示威　斥「你係咪中國人？」〉. 原著喺2020年8月8號歸檔. 喺2020年4月6號搵到.
7. ↑  〈不滿貼「藍絲與狗不得內進」告示 政研會主席偕30藍絲持木棍打傷區議員胸襲女職員〉. 原著喺2020年4月6號歸檔. 喺2020年4月6號搵到.
8. ↑  〈【有片】不滿貼「藍絲與狗不得內進」告示 政研會主席偕30藍絲持木棍打傷區議員胸襲女職員〉. 原著喺2020年11月26號歸檔. 喺2020年4月6號搵到.
9. ↑  〈辦事處貼「藍絲與狗不得內進」告示　長沙灣區議員李文浩被騷擾恐嚇　平機會：無違反歧視條例〉. 原著喺2020年4月6號歸檔. 喺2020年4月6號搵到.
10. ↑  〈辦事處曾貼「藍絲與狗」 深水埗區議員申發還開支遭拖延逾三月未批〉. 《香港獨立媒體》. 2020-06-26.
11. ↑  李文浩 (2021年10月23號). 〈報個平安先〉. 喺2021-10-24搵到.

 

|  |  |  |
| --- | --- | --- |
| 前任：**林家輝** | **深水埗區議會長沙灣選區**2020年1月1號 - 2021年9月24號 | **現任** |
廣州市交通運輸職業學校嘅校區嘉禾校區廣園校區
 **廣州市交通運輸職業學校**（粵拼：gwong2 zau1 si5 gaau1 tung1 wan6 syu1 zik1 jip6 hok6 haau6）
，全名係**廣州市交通運輸高級職業技術學校**gwong2 zau1 si5 gaau1 tung1 wan6 syu1 gou1 kap1 zik1 jip6 gei6 seot6 hok6 haau6，係中國廣東廣州嘅全日制技工學校，1964年11月16號成立。有2個校區，都喺白雲區入面。

佢亦係全日制國家級重點職業學校。

校徽
--

校徽圖案似個捆白邊嘅深綠色底橢圓形噉，入面有兩條打橫嚟嘅平行直線（上粗下幼）喺橢圓形嘅中間偏落小小嘅位，重排成由近到遠嘅樣。而垂直方面，就有兩個挨住排嘅英文字母「SS」喺橢圓形嘅中間偏右小小嘅位。而兩個S嘅英文字母同兩條直線交叉嘅位下面嗰度開始，有小小分岔響度。

校區
--

呢間學校有2個校區，分別喺：

* 嘉禾校區：上勝東街23號（市八醫院對面，德興二橫路入面）。
* 廣園校區：廣園中路松柏東街49號

校服色
---

|  |
| --- |
| 廣州交通運輸技校嘅校服 |
|  |  |

短袖
* 衫：　，左右對稱，有領有紐扣，領同袖口都係　。
* 褲：　，兩邊帶有　嘅大三角形。

長袖
* 衫：　　相間，正反面都帶有　嘅鈍角V字花紋，左右對稱，領同袖口都係　。
* 褲：純　。

專業
--

呢間學校開咗同汽車製造、維修；城市燃氣工程、數控技術應用、現代物流管理、交通運輸管理同埋電腦軟體等專業為主、同埋其他有行業特色嘅專業體系。而家學校開咗15個專業，其中汽車運用同維修專業係國家重點建設示範性專業，城市燃氣、物流管理、汽車製造同維修專業係廣東省中專學校重點專業，而數控技術應用、電腦軟體專業都係國家技能型緊缺人才專業，重有嘅係，呢間學校係華南地區入面，唯一一間整咗城市燃氣工程專業嘅中專學校。而高級技能版同埋城市軌道交通專業，分別喺2006年同2009年開。

攞過嘅獎
----

* 2000年
國家級重點中專學 校
* 2003年
廣東省職業教育工作先進單位
2000—2002年度廣州市先進集體
* 2004年
製造業和現代服務業技能型緊缺人才培養培訓工程定點單位
* 2005年
廣東省現代化示範性中職學校試點學校
全國職業教育先進單位
* 2006年
廣州市首批高級職業技術學校
* 2008年
東西部學校結對幫扶先進單位
廣州市安全文明校園
* 2009年
全國教育系統先進集體
全國德育管理先進單位
* 2010年
全國中等職業學校德育工作先進集體
* 2011年
國家中等職業教育改革發展示範校專案建設單位

攷
-

1. 1 2  〈广州市交通运输职业学校庆祝建校50周年邀请函〉. 原著喺2016年3月5號歸檔. 喺2014年11月18號搵到.
呢個人物係用緊西班牙人名：首姓或者父姓（即老豆個姓）係「波旁」，次姓或者母姓（即阿媽個父姓）係「哈布斯堡-洛林」。

**亞利方疎十三世**（Alfonso XIII；1886年5月17號—1941年2月28號），全名**亞利方疎·利昂·費蘭度·馬利亞·凱瑂·伊西德奧·巴斯夸爾·安東尼奧·德波旁—哈布斯堡-洛林**（Alfonso León Fernando María Jaime Isidro Pascual Antonio de Borbón y Habsburgo-Lorena），或者就咁叫**亞利方疎**，係西班牙國王。

佢係上一任國王亞利方疎十二世嘅遺腹子，所以佢一出世就已經係國王。喺1902年佢16歲生日之前，由母后Maria Christina攝政，期間西班牙喺美西戰爭輸咗，冇咗喺加勒比海同太平洋一帶嘅殖民地。喺第一次世界大戰期間，由於王室同兩邊陣營都有家族聯繫，西班牙保持中立。

1923至1930年，亞利方疎十三世支持獨裁首相德里維拉，但後者唔受民眾歡迎亦拖累佢嘅民望。1931年4月12號支持共和陣營喺西班牙市政選舉大勝，兩日後亞利方疎十三世逃離西班牙，西班牙第二共和國成立，但佢冇同時宣佈退位。

亞利方疎十三世最終定居羅馬。1941年1月15號，亞利方疎十三世宣佈退位，「讓位」畀尾二嘅仔環，冇耐之後死咗。佢初時葬喺羅馬，王朝復辟之後，1980年1月歸葬西班牙。

屋企
--

1906年5月31號，亞利方疎十三世同維多利亞女王嘅外孫女維多利亞公主（Victoria Eugenie of Battenberg）結婚。嗰日，喺京城馬得力巡行，就快回宮嗰陣，花車前便有炸彈爆炸，兩個都冇炸傷到。

佢哋有六個仔女，但大仔同細仔因為維多利亞公主遺傳而有血友病：

* 阿斯圖里亞斯親王亞利方疎
* 凱瑂王子，尊號安茹同塞戈維亞公爵，而佢嘅曾孫係法國波旁王朝正統派現任首領路易二十
* Beatriz公主
* 費蘭度王子（1910年，死產）
* María Cristina公主
* 巴塞隆拿伯爵環，佢大仔係環卡洛斯一世
* 岡薩洛王子

註
-

1. 1 2 3  〈謀刺西王〉. 《香港華字日報》. 1906-06-04.

| * 睇
* 傾
* 改
西班牙君主 |
| --- |
| 西班牙君主一覽 | 王位繼承順序 | 西班牙國王系圖 |
| Bandera del Rey de España | 聯婚君主 | 
* 伊莎貝拉一世 m. 費迪南五世
* 環娜一世 m. 菲臘一世

 | Escudo de armas del monarca de España |
| 正式君主 | 
* 卡洛斯一世
* 菲臘二世
* 菲臘三世
* 菲臘四世
* 卡洛斯二世
* 菲臘五世
* 路易一世
* 費迪南六世
* 卡洛斯三世
* 卡洛斯四世
* 約瑟夫一世
* 費迪南七世
* 伊莎貝拉二世
* 阿馬迪奧一世
* 阿方索十二世
* 阿方索十三世
* 環卡洛斯一世
* 菲臘六世

 |
| 追贈君主 | 
* 環三世

 |
曾健成
**曾健成**（英文：**Tsang Kin Shing**，1956年1月26號—），花名「**阿牛**」，係香港社會民主連線成員，做過香港立法局漁農、礦產、能源及建造界議員，東區區議會樂康選區前任議員。

生平
--

曾健成响香港出世長大，鄉下係廣東惠州。佢係基督徒，已婚，有兩個仔。

佢本來係一位地盤判頭，因為八九民運嘅關係，開始積極參與社會運動。

佢喺1991年當選東區區議員（柴灣中選區），3年後（1994年）喺樂康選區成功冧莊，2003年第一次重返區議會（做到2011年），2019年第二次重返區議會。

1995年，佢透過新九組嘅漁農、礦產、能源及建造界晉身立法局，成為立法局議員。

由1996年到2012年，佢積極參與保釣運動，組織保釣行動委員會，當中包括2012年啟豐二號船員登上釣魚島事件。

2020年12月8號，曾健成晨早俾警方上門拘捕。除咗佢之外，仲有其他泛民主派人士被拉，包括胡志偉、民陣召集人陳皓桓、東區區議員徐子見、陳榮泰、同埋社民連成員「四哥」鄧世禮。

2021年7月8號，曾健成同黨友岑子杰齊齊劈炮，成為香港民主派區議員辭職潮嘅犧牲品。

參考
--

1. ↑  〈民主派朱凱廸、胡志偉、梁國雄等8人被捕　一文睇清各人罪名〉. hk01.com. 2020-12-08. 喺2021-08-01搵到.

|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
**《中程導彈條約》**（粵拼：zung1 cing4 dou6 daan6 tiu4 joek3，英文：Intermediate-Range Nuclear Forces Treaty，俄文：Договор о ликвидации ракет средней и меньшей дальности），全稱係**《美利堅合眾國同蘇維埃社會主義共和國聯盟關於銷毀中程同中短程導彈嘅條約》**（英文：Treaty between the U.S.S.R. and the U.S.A. on the Elimination of Their Intermediaterange and Shorter-range Missiles)），簡稱**《中導條約》**，係指冷戰期間，美國同蘇聯之間簽訂嘅各自銷毀中程彈道導彈嘅公約。1987年12月8號由時任美國總統朗奴列根同蘇共中央總書記戈巴卓夫喺華盛頓特區簽署，1988年6月1號正式生效。

2019年2月1號，美國國務卿蓬佩奧宣佈美國暫停履行條約義務。跟著第二日，俄羅斯總統普京都宣佈俄羅斯暫停埋履行呢份條約。到2019年8月2號，美國正式退出咗《中導條約》。

影響
--

蘇聯核查員檢查咁即將喺第一輪削減中送去銷毀嘅美國BGM 109G巡航導彈。
《中程導彈條約》係戰後美蘇雙方談判歷史上達成嘅第一個真正減少咗核武器數量，並徹底取消一個核武器等級嘅條約。條約嘅簽訂，對國際關係嘅緩和具重大影響。呢個條約仲令到中國成咗冷戰末期，全球唯一個出口到呢種導彈嘅國家，仲直接導致1988年中國同沙地阿拉伯達成目前唯一一筆中程導彈國際貿易。

攷
-

1. ↑  〈美国正式退出《中导条约》〉. 《早报》 (英文). 2019-08-02. 喺2019-08-02搵到.
2. ↑
3. ↑
「農講所」跳轉嚟呢度。要睇廣州地鐵1號線嘅地鐵站，請去【**農講所站**】。

農講所嘅大門
**廣州農民運動講習所**，全名叫**毛澤東同志主辦農民運動講習所舊址**，簡稱**農講所**，以前係叫**番禺學宮**。呢間嘢喺中國廣東省廣州市越秀區中山四路，佢係第一次國共合作時期培養農民運動幹部嘅學校。1961年嗰陣被人公佈咗喺全國重點文物保護單位，佢都係廣州市愛國主義教育基地。呢間嘢喺1924年5月中國為咗適應當時農民運動發展嘅需要而設立咗中央農民運動委員會，之後國民黨中央執行委員會就採納彭湃嘅建議而決定喺1926年，響廣州嗰邊開辦呢間農民運動講習所，當時全名啀「**中國國民黨中央執行委員會農民運動講習所**」。

舉辦過嘅農民運動時間
----------

* 1924年7月3日號，第一屆農講所嘅農民運動喺廣州越秀南路「惠州會館」正式開學。
* 1926年9月，廣州農講所一共辦咗六屆農民運動。

其中農講所辦過嘅農民運動地方：

* 第1——2屆：「惠州會館」
* 第3——5屆：東皋大道1號（依家係中山三路永興街6號）
* 第6屆：惠愛東路嘅「番禺學宮」（依家係農講所舊址紀念館）

參觀安排
----

依家番禺學宮嘅崇聖殿已經改咗飯堂。
目前農講所可以免費參觀，但係每日最多限定3000個人。

開放時間：星期一閉館，每個星期二到星期日9:00-17:00

公共交通
----

* 地鐵一號線：農講所站
* 巴士：大東門站、農講所站

註
-

1. ↑  〈喚起工農——中國共產黨第四次全國代表大會〉. 北京: 人民網. 2002年9月20號. 原著喺2014年11月4號歸檔. 喺2014年3月7號搵到.
**偉莎力士**（ViSalus）係美國一間多層營銷嘅公司，專賣體重管理產品、能量飲品同埋營養補給品嘅健康同健美產品嘅公司。呢間公司嘅總部喺加州洛杉磯同埋喺密之根州特洛伊有辦公室，主要係由巴萊佛公司（Blyth, Inc.）擁有。。偉莎力士嘅市場總監係畢力克．馬倫（Blake Mallen），而行政總裁係萊恩．布雷爾（Ryan Blair）。

歷史
--

喺2005年，畢力克．馬倫同埋米安米亞．力克．沙尼高勒（Miamian Nick Sarnicola）成立偉莎力士。喺2008年，巴萊佛公司入股同埋增加持股量到差唔多75%。喺2013年，將業務擴充到英國，分公司總部喺倫敦。樂斯．席夢士（Ros Simmons）被委派做偉莎力士英國嘅董事長。

產品
--

偉莎力士最為人所知嘅係佢嘅「Vi 90日挑戰」，透過一項畀顧客嘅健康挑戰去推廣品牌。偉莎力士嘅產品包括NEURO、Vi網絡（Vi-Net）Vi手機網絡（Vi-Net Mobile）同埋Vi-塑身營養代餐沖劑（Vi-Shape Nutritional Shake Mix）。產品喺美國、加拿大同埋英國出售。偉莎力士沿用直接推廣嘅方式做營銷同埋請咗92,000個銷售員。

喺2012年，邁阿密先驅報 報道指浩吉．賀根（Hulk Hogan）同埋阿方索．維比羅（Alfonso Ribeiro）欣賞偉莎力士嘅產品。

獎項同埋認可
------

* 喺2013年，偉莎力士憑YouTube短片《Vi-讚美歌》（Vi-Anthem）喺「商標產品-推廣品牌」類別贏得銀視獎。
* 喺2010年，全球直銷新聞（Direct Selling News Global）頒發全球直銷新聞逆轉獎（Direct Selling News Global Turnaround Award）畀偉莎力士嘅行政總裁萊恩．布雷爾。

參考
--

1. 1 2 3 4 5 6 7  〈偉莎力士嫁畀大輸家〉. 邁阿密先驅報Blog. 2012年7月16日. 喺2013年6月18日搵到.`{{cite news}}`: CS1 maint: url-status (link)
2. 1 2 3 4 5  〈偉莎力士〉. CrunchBaseBlog. 2012年8月28日. 喺2013年6月18日搵到.
3. 1 2 3 4 5  Juliet Morgan (2013年4月9日). 〈偉莎力士嘅[[YouTube]]短片《Vi-讚美歌、贏得高名望嘅銀視獎〉. PR NewswireBlog. 喺2013年6月18日搵到. `{{cite news}}`: URL–wikilink conflict (help)
4. 1 2 3  〈偉莎力士喺英國投放市場〉. Business Matters Blog. 2013年4月24日. 喺2013年6月18日搵到.
5. ↑  Dan Schawbel (2011年8月8日). 〈企業家:有賺無蝕〉. 福布斯Blog. 喺2013年6月18日搵到.

出面網頁
----

* www.visalus.com
搞清楚 **廣州市第37中學**喺1989年～2002年嗌過**廣州市貿易職業高級中學**。

---

廣州市貿易職業高級中學嘅各個校區中山六路校區文德東路校區
 **廣州市貿易職業高級中學**（粵拼：gwong2 zau1 si5 mau6 jik6 zik1 jip6 gou1 kap1 zung1 hok6）
（英文：**Guangzhou Vocational High School of Trade**），簡稱**貿易職中**（mau6 jik6 zik1 zung1）。之前係嗌過**廣州市第卅八中學**（gwong2 zau1 si5 dai6 saa1 baat3 zung1 hok6）嘅名，呢間學校喺1984年成立，喺2005年同廣州市第八十五中學合併咗。而呢間學校有兩個校區，其中一個喺越秀區瑞興新街7號，喺中山六路南邊、瑪瑙巷東邊、崔府街北邊同？街西邊之間嘅位；另一個喺文德東路2號嗰邊。

校服色
---

|  |
| --- |
| 廣州市貿易職業高級中學嘅校服 |
|  |  |

呢間學校嘅校服色：

* 長袖：
* 短袖：　　，心口帶有三行　邊

之前用過：

* 廣州卅八中時期：
高中（1992年9月～2004年7月）：
長袖：　　　
短袖：　，袖口同衫領邊係　
初中（1992年9月～2010年7月）：
長袖：　　　
短袖：　，袖口同衫領邊係

史
-

* 2002年：廣州市第卅七中學職中部同廣州市服裝職中合併咗，成立咗廣州市貿易職業高級中學。
* 2010年：同廣州市財經職業高級中學合併。
* 2012年：學校正式畀廣東省教育廳定咗係廣東省重點中等職業學校。

教學理念
----

呢間學校嘅教學理念係堅持「做人為上，能力為本」同「人人有才，人人成才」，喺培養學生嘅綜合能力嗰方面，就積累咗好多嘅成功經驗。尤其係結合埋呢間學校嘅優勢，實行咗中職、電大大專、本科「3+2+2」嘅一條龍教育服務模式，喺學生讀完中職嘅第三年，可以申請繼續讀埋電大嘅大專課程，喺讀中職嘅第一年開始，最快可以用5年就攞到大專畢業證，6年就攞到本科畢業證，時間咁短，可以慳錢、慳時間。

開咗嘅專業
-----

呢間學校主要開咗會計、金融事務、商務英語、美術設計同製作、服裝設計同製作、物流服務同管理、國際商務同電子商務呢8個專業。

攞過嘅獎
----

* 2004年：學校俾廣東省教育廳定咗係廣東省重點中等職業學校。
* 2005年：學校俾廣州市教育局定咗係廣州市綠色學校。
* 2006年：學校又俾廣東省教育廳定咗係廣東省現代教育技術嘅實驗學校。

睇埋
--

* 廣州市第八十五中學
* 廣州市第卅七中學
海珠校區越秀校區
 **廣州市輕工技師學院**（粵拼：gwong2 zau1 si5 hing1 gung1 gei6 si1 hok6 jyun2）
，又嗌**廣州市輕工高級技工學校**gwong2 zau1 si5 hing1 gung1 gou1 kap1 gei6 gung1 hok6 haau6，係中國廣東廣州嘅全日制技工院校，1958年成立，有三個校區。

校徽
--

左邊似農曆每月廿五，北半球望到嘅月光噉，右下角似Lucida Console字體嘅英文大寫字母「J」。右上角有個細嘅地球經緯網，成個校徽睇落去差唔多向左傾斜咗20°嘅大寫字母「G」。2014年9月之前，校徽重用緊純紅色嘅品種；從2014年9月開始用咗天藍色版。

校區
--

* 海珠校區：濱江中路272號，南華東路555號。
* 越秀校區：中山三路榮華北街入面（東濠涌高架橋底東邊隔籬）
* 白雲校區：竹料鎮東鳳南路38號
* 番禺校區：廣州市番禺區沙鎮西安路7號

校服色
---

|  |
| --- |
| 廣州輕工技院嘅校服 |
| 1992～2017年間出現過嘅品種 | 2015～2018年間出現過嘅品種 |
| 上面係2018年暑假之前出現過嘅品種，下面係2016年暑假之後出現嘅品種。 |
| 2016年開始出現過嘅長袖品種 | 2016年開始出現過嘅長袖品種 |

呢間學校用過3個校服品種：

綠白款（1992～2017）
長袖：

衫：　　；領　袖口　　　相間；正反面各有　嘅鈍角V字花紋。左右對稱。
褲：　，兩邊帶中等厚度嘅　邊。
短袖：

衫：　　；領同袖口都係　帶一條　線。
褲：　，兩邊帶中等厚度嘅　邊。
綠黑白款（2014～2018）
長袖：

衫：　　；領　袖口　　　相間；正反面各有　嘅鈍角V字花紋。左右對稱。
褲：
綠款：　，兩邊各帶兩條幼嘅　線，右邊大髀帶有GLITC嘅撈稿。
黑款：　，兩邊各帶一條幼嘅　線。
短袖：

衫：　　；領同袖口都係　帶一條　線。
褲：　，兩邊帶兩條幼嘅　線，右邊近褲腳位帶有GLITC嘅撈稿。
紅黑白款（2016～而家）

攞過嘅獎
----

呢間學校攞過以下呢啲獎：

* 中華人民共和國國家改革發展示範校立項建設學校
* 中華人民共和國國家級重點技工學校
* 中華人民共和國「十一五」教研先進單位
* 中華人民共和國「十一五」教材建設成果
* 突出單位司徒寧廣彩國家技能大師工作室
* 廣東省校企合作優秀單位
* 廣東省高技能人才實訓基地
* 廣州市安全文明校園
* 廣州市教學研究同埋教學改革先進單位
* 廣州市優秀教育單位

出面網頁
----

* 廣州市輕工技師學院嘅官方網站
**廣州酒家**（粵拼：gwong2 zau1 zau2 gaa1，上交所：**603043**）係中國廣東省廣州市嘅一間好出名嘅老字號酒樓，喺1935年開始創辦。呢間酒樓有12間分店，佢嘅總部喺荔灣區文昌南路2號嗰度。呢間酒樓喺成個廣州嚟講，佢係名氣最大嘅一間，佢有「食在廣州第一家」嘅稱號。

史
-

其實呢間酒樓之前係西關嘅文昌廟同埋洪聖廟，但係呢兩間廟喺1921年嗰陣，廣州市政府話整條文昌路出嚟嗰陣先至拆咗。到咗1935年，喺光復南路嘅英記茶莊舖嘅檔主——陳星海，得咁橋就睇啱呢度先至開咗間酒樓，由於間酒樓係向西南邊，所以先至改咗名嗌「西南酒家」。不過到咗1938年就唔好彩，撞正火燭燒冧咗，但係到咗1940年冬天，陳星海、關樂民同埋廖弼等人夾埋出錢重新起過間酒樓，重攞咗「食在廣州」嘅意思先至將之前「西南酒家」嘅名改做「廣州酒家」。雖然話喺1950年2月嗰陣酒樓就停咗業，但係後嚟由蔡偉漢出錢嚟重新開返。直到1956年2月嘅公私合營之後先至變咗國企，到咗文革之後重係用返呢間酒樓嘅名嚟開業。喺1983年7月份重將成間酒樓都升咗級嘅同時，甚至喺1989年12月30號開始，喺出面開咗幾間分店。其中第一間分店就喺而家海珠區嘅濱江西路嗰度。間酒樓重喺1991年成立咗廣州酒家集團公司嘅同時，甚至喺2005年9月份甚至俾廣州市人民政府話咗係市級文物同埋全國十佳酒家等一系列嘅稱號。

2017年6月27號，廣州酒家喺上海證券交易所上市。

分店
--

廣州酒家開咗12間分店，其中11間開緊，1間執咗笠。佢嘅主要分店：

　 喺度開緊嘅 
　 已經執咗笠 

| 分店 | 位置 |
| --- | --- |
| 濱江路店 | 海珠區濱江西路20號 |
| 體育東店 | 天河區體育東路112號 |
| 五羊店 | 越秀區五羊新城明月一路9號 |
| 東山店 | 越秀區東山大街1號 |
| 江畔紅樓店 | 荔灣區大坦沙嘅海角紅樓泳場附近 |
| 黃埔店 | 黃埔區海員路39號 |
| 同福店 | 海珠區同福中路309號之五 |
| 敦和店 | 海珠區廣州大道南穗和南街6號1——5樓 |
| 白雲店 | 白雲區白雲新城雲霄路353號（五號停機坪廣場A區3樓） |
| 越華店 | 越秀區越華路112號珠江國際大廈5-6樓 |
| 臨江大道店 | 天河區珠江新城臨江大道57號2樓 |
| 逸景店 | 海珠区逸景西路464——466號（珠江國際紡織城）6樓 |

出面網頁
----

* 广州酒家网站
* 广州酒家企业集团-利口福食品有限公司

註
-

1. ↑  广州酒家 互聯網檔案館嘅歸檔，歸檔日期2016年3月5號，. 廣州圖書館
2. ↑  广州酒家苦等九年终上市：市值超全聚德 互聯網檔案館嘅歸檔，歸檔日期2020年3月16號，.2017年6月21日，金融界
3. ↑  廣州酒家集團股份有限公司招股資料
喺2014年8月8號影嘅廣州購書中心
**廣州購書中心**（粵拼：gwong2 zau1 kau3 syu1 zung1 sam1）係中國廣東省廣州市嘅一間比較出名嘅大型實體書店，喺天河區天河路123號。呢間書店喺1994年11月23號開業，喺2014年9月29號到2015年2月16號期間試過閂門裝修。而家已經發展到搞賣圖書為主同賣一系列文化用品喺埋一齊嘅大型文化企業。呢間嘢嘅年銷售額去到3.8億蚊，排喺中國內地嘅大型書城第二。呢間書城係廣州新華書店屬下嘅一間大型購書中心，有「神州第一書城」嘅名。

廣州購書中心有10層樓咁高，營業面積去到1.8萬平方米，入面主要搞埋圖書、音像製品、電子出版物同配套文化用品。大樓入面重有成幾十家經營品種同埋唔同風格嘅民營書店同場快餐廳、咖啡檔、眼鏡廊、鋼琴城、畫廊、藝坊、文化體育用品等配套經營嘅商舖響度。呢間嘢重有黃埔分店同埋肇慶嘅時代廣場店。

附近嘅交通
-----

* 地鐵：
1號綫3號綫：體育西路站
APM：體育中心南站
* BRT：
體育中心站
* 巴士：
體育中心站、體育西路站

註
-

1. ↑  〈广州购书中心20日封场明年重开 升级后设24小时书店〉. 羊城晚报. 2014-09-10. 原著喺2014-10-06歸檔. 喺2015-04-10搵到.
2. ↑  〈七八折 逛书城〉. 广州日报. 2015-02-17. 原著喺2015-07-08歸檔. 喺2015-04-10搵到.

出面網頁
----

* 广州购书中心官网
出面大型會議或表演成日用嘅咪有線咪無線咪錄音室專用咪
**咪高峰**（粵拼：mai1 gou1 fung1，音譯自英文單詞「Microphone」）；簡稱**咪**（mai1，音譯自英文縮寫「mic」或「mike」（兩個單詞嘅英讀：/ˈmaɪk/））或**咪頭**（注意「頭」字有變調，mai1 tau4\*2）；學名又叫**傳聲器**（cyun4 sing1 hei3），係將聲音信號轉成電信號嘅能量轉換器。

發展史
---

1665年，英國科學家羅拔·胡克整咗個錫杯電話，第一次試驗用空氣以外嘅媒介傳聲。後嚟到咗1876年，蘇裔美國人阿力山大·吉剌咸·比爾等一系列嘅科學家去盡力搵點攞得重正啲嘅聲嚟改善嗰時啱啱發明出嚟無耐嘅電話。喺嗰時，佢哋發明咗液體咪高峰同碳粒咪高峰出嚟，但係呢啲咪嘅效果唔係幾好，凈係好勉強用得噉。去到20世紀初，咪高峰從最初用電阻轉電同聲發展到電感同電容嘅模式，之後大量新咪技術就慢慢噉開始發展。

### 超聲咪嘅出現

喺1920年代，菲利普·湯瑪仕喺西屋電氣公司做嘢嗰時發明咗超聲咪。而呢個咪嘅裝置好靈敏，可以探到人類聽力範圍以外嘅振動。不過佢呢種超聲咪好似冇乜人知噉。而佢嘅渦流槍就係用嚟取代傳統嘅煙囪，通過將排出去嘅煙變成大嘅煙環射到同溫層入面，減少煙霧出喺低空嗰頭。而湯瑪仕重積極噉探索同利用咗點分無線電嘅電力。佢話用適當嘅電磁頻率，可以睇穿一個人嘅心思。結果噉重響音樂界發揮到才華，發明咗樂器馬簾巴琴。

### 電容式咪嘅出現

喺1925年，比爾實驗室入面負責研究電氣錄音嘅亨利·哈利臣同愛德華·基斯托化·雲提兩位一齊研發咗世界第一隻電容式咪。而呢種咪嘅靈敏度同頻寬，可以將各種聲轉成電氣訊號，再加埋嗰時馬士費爾德負責設計嘅真空管擴大機，將電氣訊號放大到可以將刻片針發動，幫埋哈利臣嚟設計一套比較複雜嘅刻片刀而整成嗰時比較禁（kam1）實用嘅原始電氣錄音設備重一直用到而家。

### 降噪咪嘅出現

喺1949年，威利巴斯達實驗室研發咗MD4型咪高峰，佢可以喺比較嘈嘅環境入面降低背景雜音。呢個係世界第一個降噪咪。

### MK10X型咪嘅出現

喺1961年嘅德國漢諾威搞嘅工業博覽會入面，聲海公司重推出咗MK102、MK103型嘅咪。而呢兩種咪就刮咗全新嘅整咪理念——RF射頻電容式。佢有體積比較細，重量比較輕嘅特點，重可以有夠嗮靚嘅音質；另外，呢種咪有比較犀利嘅抗干擾性能，喺野外探險、日夜室外操作、溫差極大同氣候惡劣嘅環境都可以用得好順。

而家嘅咪品種
------

而家世界各地嘅咪可以分成以下呢啲品種：

* 聲電轉換原理：動圈式、鋁帶式、電容式、壓電式、電磁式、碳粒式，半導體式。
* 聲場作用力：壓強式、壓差式、組合式，線列式。
* 電信號傳輸方式：有線，無線。
* 用途：測量話筒、人聲話筒、樂器話筒、錄音話筒。
* 指向性：心型、銳心型、超心型、8字型、全向型。

註
-

1. ↑  Zimmer, Ben (29 July 2010). "How Should 'Microphone' be Abbreviated?". *The New York Times*. 喺10 September 2010搵到.

出面網頁
----

* 麦克风发展历史 后进生互助小组
* 麥克風 中文百科在線
* 麦克风专业术语阐释 百度文库
* 麦克风分为几种？ hc360慧聪网
**香港特別行政區政務司司長**（英文：**C**hief **S**ecretary for Administration）係香港特別行政區政府地位僅次於行政長官排名第一嘅主要官員，佢嘅支援部門係政務司司長辦公室。司長由行政長官提名，報畀國務院（中央人民政府）任命。

職責
--

### 政務司司長

自2002年7月1號實施主要官員問責制之後，政務司司長同財政司司長、律政司司長同埋各政策局局長，同屬政府最高層嘅官員，向行政長官負責。政務司司長係行政會議嘅成員，亦係可以臨時代理行政長官職務嘅三位司長當中最高級嘅一位。

政務司司長協助行政長官，督導佢所指定嘅決策局嘅工作，並喺確保政策制訂同實施嘅協調上擔任重要角色。喺涉及多個決策局嘅事務當中，呢個角色特別重要。政務司司長更主理行政長官嘅政策議程中指定優先處理項目，加強同立法會緊密而有效嘅工作關係，並定出政府立法議程嘅時間表。政務司司長亦執行法例賦予佢嘅法定職能，包括處理上訴同埋關於某啲公共機構的運作等。

### 政務司副司長

政務司副司長協助政務司司長督導轄下嘅九個決策局，協調跨決策局同部門制訂同推行政策。按照行政長官或政務司司長嘅指示，統籌、協調或處理指定嘅政策範疇同特定項目。政務司副司長係行政會議成員，聯繫立法會同其他持份者聽取意見，同埋向佢哋、公眾同傳媒解釋政策。

政務司副司長行使行政長官或政務司司長授予或法例賦予政務司副司長嘅相關法定權力。

喺政務司司長喺外訪或休假缺勤期間，政務司副司長代理佢嘅職務。

歷任政務司司長
-------

* 陳方安生（1997年7月1號—2001年4月30號）
* 曾蔭權（2001年5月1號—2005年5月25號）
* 許仕仁（2005年6月30號—2007年6月30號）
* 唐英年（2007年7月1號—2011年9月30號）
* 林瑞麟（2011年9月30號—2012年6月30號）
* 林鄭月娥（2012年7月1號—2017年1月16號）
* 張建宗（2017年1月16號—2021年6月25號）
* 李家超（2021年6月25號—2022年4月7號）
* 懸空（2022年4月7號—2022年6月30號）
* 陳國基（2022年7月1號—）

歷任政務司副司長
--------

* 卓永興（2022年7月1號—）

福利同待遇
-----

* 會獲編配政務司司長官邸，位於香港島白加道15號。
* 坐駕專用車牌**CS**，英文**Chief Secretary**嘅簡寫。
* 月薪約為37萬港元

註
-

1. ↑  李家超獲批辭職後，呢屆政府未有安排繼任人選，亦未有按慣例安排由政務司司長轄下最資深嘅局長（即黃錦星）署任，令職位懸空達84日。

出面網頁
----

* 香港特別行政區政府 - 政務司司長

參考
--

1. ↑  〈林鄭當選：年薪近500萬元　享優厚福利〉. 2017-03-26. 原先內容歸檔喺2018-05-31. 喺2018-02-11搵到.
|  |
| --- |
| 宗教系列**基督宗教** |
|  |
| **基督教史**基督教發展時序耶穌基督耶穌十二門徒大公會議大分裂十字軍東征宗教改革與更正教中國基督教中國基督教史 |
| **三位一體**聖父聖子 (神學)聖靈 |
| **基督教神學**基督教會禮拜 聖恩 · 救贖 登山寶訓 十誡 |
| **聖經**舊約新約正典次經偽經和合本修訂版 |
| **基督教派**天主敎東正教聖公宗新教東方正統教會東方亞述教會基督教運動 |

**聖經和合本修訂版**係一本針對和合本進行修訂而成嘅中文聖經譯本，由三十幾位來自中國大陸、香港、台灣、馬來西亞同新加坡等地嘅華人聖經學者用咗27年時間修訂而成，於2010年完成修訂工作並出版新舊約全書。

背景
--

《和合本》聖經需要修訂嘅原因，係由於人類語言不斷演變，中文亦都唔例外，一百年前《和合本》聖經翻譯嗰陣時採用嘅白話文，同我哋今日中文嘅表達習慣同用詞已經有啲出入，所以有修訂《和合本》經文嘅需要。另一個原因係，過去呢五六十年，有一啲新嘅聖經古代抄本同古譯本研究嘅新發現、新亮光，對聖經原文文本有新嘅助證，呢啲都係一百年前《和合本》聖經翻譯嘅時候，譯者所冇嘅資料，所以有必要修訂呢個已經用咗、讀咗九十幾年嘅《和合本》聖經嘅經文。

修訂原則
----

經文修訂根據以下四大原則：

1. 盡量少改，由其是一啲名句金句，盡量唔會去修改。
2. 保持《和合本》原有文字嘅風格。
3. 忠於原文。
4. 符合今日中文嘅表達習慣同用字。

出面網頁
----

* 和合本修訂版 網上聖經
座標: 22°16′40″N 114°10′14″E﻿ / ﻿22.277852°N 114.170562°E﻿ / 22.277852; 114.170562

香港灣仔睿景酒店
**香港灣仔睿景酒店**（英文：**Kew Green Hotel Wanchai Hong Kong**），前稱**香港灣仔維景酒店**（英文：**Metropark Hotel Wanchai**），係香港一間四星級酒店，1987年開幕。佢喺香港島灣仔軒尼詩道41-49號，鄰近港鐵灣仔站，樓高16層，有173間唔同類型客房，包括佔有一整層嘅11間女士客房。

香港灣仔維景酒店最初叫做「**星加坡酒店**」，其後改名「**星港酒店**」（**New Harbour Hotel**）。後來易手畀香港中旅維景國際酒店管理有限公司，之後再改名。

酒店設施
----

* 會議室
* 健身室

### 餐廳

* Le Chef 西餐廰
* The Parlor 酒吧

香港甲型H1N1流感疫情
------------

酒店喺2009年爆發豬流感期間門外情況
內文：2009年H1N1流感大流行香港情況
一名墨西哥旅客喺2009年4月30號經上海轉機抵港並下榻灣仔維景酒店，當晚有發燒症狀去咗律敦治醫院求診，第二日確診H1N1豬流感。衛生當局即時封閉灣仔維景酒店七日，期間所有旅客同員工要喺酒店接受隔離，唔可以隨意進出。2009年5月8號晚8點半，酒店喺完咗七日醫學觀察期後解封，畀旅客同員工離開，部分旅客經各大口岸離開香港，其餘留港旅客獲安排入住旺角東帝京酒店或北角城市花園酒店，住宿費由香港政府畀。酒店隨即關閉進行徹底消毒，5月15號重返。

參考
--

1. ↑  企管達人——趙汝為領軍戰沙士豬流感 維景拆彈專家「人和」萬事興 頭條日報 2014-4-4
2. ↑  〈餐廰介紹〉. 原著喺2015-04-02歸檔. 喺2015-03-23搵到.
3. ↑  〈餐廰介紹〉. 原著喺2015-06-29歸檔. 喺2015-03-23搵到.
4. ↑  〈明報逾360隔離者 周五晚8時半可獲自由〉. 原著喺2009年5月12號歸檔. 喺2020年10月3號搵到.
5. ↑  Swine Flu: Brit Tells Of Hotel Hell 互聯網檔案館嘅歸檔，歸檔日期2010年1月7號，. - Milano

出面網頁
----

|  |  |
| --- | --- |
|  | 維基同享有多媒體嘅嘢：**Metropark Hotel Wanchai** |

* 香港灣仔睿景酒店官網
* 香港灣仔維景酒店
內湖運動中心
**內湖運動中心**係一座現址喺臺灣臺北市內湖區嘅市民運動中心，喺洲子街12號。

喺臺北市各行政區設置市民運動中心係前臺北市長馬英九主要政見之一，內湖運動中心係台北市第7座啟用市民運動中心，樓地板面積18,952平方公尺，地下3層、地上11層。2008年8月16號正式啟用，承包經營單位係遠東鐵櫃鋼鐵廠股份有限公司。特色設施係室外攀岩場。

內湖科技園區服務大樓
內湖運動中心喺內湖科技園區服務大樓內。除內湖運動中心外，臺北市政府產業發展局科技產業服務中心亦喺該大樓入面。

地理位置
----

喺臺北市內湖區洲子街12號，緊鄰內湖高工，同臺北市公共自行車租賃系統瑞光港墘路口站。

設備
--

內湖運動中心運動場館主要設喺5樓－11樓，包括體適能中心、舞蹈教室同兒童遊戲室；7樓有25米溫水游泳池，男女水療池、烤箱及蒸氣室，其他樓層重有籃球場、室內迷你高爾夫練習場、羽毛球場、壁球場、桌球室、撞球室等，頂樓30公尺室外射箭場。

參考
--

1. ↑  〈台北市運動地圖資訊網〉. 原著喺2010年3月12號歸檔. 喺2017年9月5號搵到.
2. ↑  行政院體育委員會運動時報第六期（archive）

出面網頁
----

* 內湖運動中心
* 台北市運動中心分布圖

| * 睇
* 傾
* 改
臺北市運動中心 |
| --- |
| 北投運動中心  • 士林運動中心  • 大同運動中心  • 中山運動中心  • 松山運動中心  • 內湖運動中心  • 南港運動中心  • 信義運動中心  • 大安運動中心  • 中正運動中心  • 萬華運動中心  • 文山運動中心 |
**Jasper**（中文名：熊貓）係一隻英國古代牧羊犬，2017年12月加入香港大學圖書館成為治療犬，直到2021年因為腳部手術引起併發症離世。

早年生涯
----

喺佢一歲嗰年，俾港大圖書館公共關係及發展主管陳洪華喺救狗之家領養返嚟，直到9歲嗰陣加入港大。

加入香港大學
------

2017年12月，香港大學開始咗圖書館治療犬試驗計劃，希望幫助同學舒緩考試壓力。而九歲嘅Jasper就加入咗香港大學圖書館，由主人Gary負責照顧佢。嗰陣傳媒形容，佢個樣傻下傻下但係好乖。至於平日生活方面，佢高60cm，每日要食兩餐、出外行街4次、經常要睏覺。性格方面，佢特別鍾意游水同玩玩具。港大仲特登幫佢整咗一張圖書館駐館治療犬職員證，同一件湖水綠色嘅狗狗衫。

個計劃本來只係3日嘅試驗，但係由於Jasper大受歡迎，所以後來學校就畀佢長駐。

參考
--

1. 1 2 3  〈港大「治癒系」萌犬 為學生減壓 - 20180825 - CULTURE & LEISURE〉. 《明報OL網》 (繁體中文). 喺2021-01-13搵到.
2. ↑  〈港大治療犬Jasper職員證曝光 中文名叫「熊猫」 - 香港經濟日報 - TOPick - 新聞 - 社會〉. *topick.hket.com*. 喺2021-01-13搵到.
3. ↑  〈港大首隻治療犬Jasper　陪師生減壓駐「拉把」 - YouTube〉. *www.youtube.com*. 喺2021-01-13搵到.

睇埋
--

* 人狗關係

出面網頁
----

* Jasper嘅Facebook頁
**運動𠵿**（英文：**Kinematic pair**）係機械術語，指兩個機械構件之間通過直接接觸、互相施加約束而組成嘅連接，可以根據接觸嘅形式再分類。佢最初係由佛蘭茲雷路士引入機械學、之推動唨對簡單機械啲元素運動嘅研究。

描述
--

Hartenberg同Denavit噉樣定義運動𠵿：

> 對於剛體之間嘅連接，雷路士發現唨兩種類型並且命名為（元素個）高𠵿同埋低𠵿。對於高𠵿，𠵿元素通過一隻點抑或跟住一條線來接觸，就好似滾珠啤令或者平面凸輪跟佢個從動件一樣；啲衲靠點嘅相對運動係唔同嘅。低𠵿呢就係啲接觸嘅埞係睇得到嘅，就似插銷連接、十字頭、球鉸等等；啲衲靠點同埋佢哋本身喺嘅骨枝嘅相對運動都係相似嘅，而且骨枝啲元素嘅互相交換並唔會似喺高𠵿噉改變佢啲部件嘅相對運動。
> 
>

運動𠵿嘅自由度
-------

內文：自由度 (工程學)
對於3D空間嚟講，一件剛體可以有6隻自由度（DoF）：左右（{\displaystyle x}）、前後（{\displaystyle y}）、上下（{\displaystyle z}）嘅三種走趲同埋相應嘅三種擺轉。加入第二件剛體而且戥佢有約束之後，佢哋各自嘅自由度就會相應着限制。單就考慮一件剛體着限制喺一條直線方向上（譬如左右），佢就會喪失前後、上下走趲同埋相應嘅擺轉總共4個自由度，剩2個自由度；單就考慮一件剛體着限制喺一幅平面上，佢就會喪失超出呢幅平面嘅上下走趲、以及超出呢幅平面嘅2種方向嘅𩓥頭耷頭擺轉，所以剩3個自由度。但唔同嘅約束佮埋未必就減到咁多自由度、等於兩個約束各自減到嘅加埋嘅，因爲可能兩個約束會重複減有同一個自由度；詳細嘅自由度分析見下低啲運動𠵿介紹。

低𠵿
--

低𠵿係一種理想嘅連接、之約束到兩件嘢之間啲表面嘅接觸嘅，例如螺釘螺母同埋連接兩條軸嘅萬向節等等。通常來講低𠵿接觸面比較大，機件之間衲靠嘅壓強細，所以同等條件下啲損耗要細過高𠵿。下低列有啲常見嘅低𠵿節：

* 擰轉𠵿，又或者鉸，要到一件嘢上高一條線戥遞件嘢一條線共線嘅同時（作爲「軸」），仲要件嘢一塊垂直條線嘅面、戥遞件嘢一塊面保持接觸。噉樣共線就限制唨譬如話前後左右移動同埋前後左右打側個四個自由度，剩低打轉跟沿線上下摥；兼之平面又限制唨譬如沿直線上下摥個自由度，最終佢哋嘅相對運動就剩返就地擰轉邇一隻自由度。
* 摥動𠵿，又或者滑件，要到一件嘢上高一條線戥遞件嘢一條線共線嘅同時（作爲「路軌」），仲要件嘢一塊平行條線嘅面、戥遞件嘢一塊面保持接觸。噉樣共線就限制唨四個自由度，兼之平面又限制唨圍住條直線擰轉個自由度，最終佢哋嘅相對運動就剩返沿直線摥邇一隻自由度。
* 螺旋𠵿，要到兩件嘢接觸面之間有一條檠同埋一條路相衲，令到擰轉跟摥動之間成一定關係（擰轉角度{\displaystyle \theta }正比於摥動長度{\displaystyle x}），因此限制到剩低一隻自由度。螺旋𠵿可以睇作擰轉𠵿跟摥動動嘅中間體：條路跟檠愈平行於摥動方向（即硌住擰轉方向），每轉一尐就摥動得愈發多，隻螺旋𠵿就愈接近一隻摥動𠵿；條路跟檠愈垂直於摥動方向（即順住擰轉方向），每擁一尐就擰轉得愈發多，隻螺旋𠵿就愈接近一隻擰轉𠵿。
* 圓柱𠵿，單純衹要到一件嘢上高一條線戥遞件嘢一條線共線，即一件嘢相對遞件嘢又擰得又摥得，所以佢係擰轉𠵿跟摥動𠵿嘅結合，有兩隻自由度。
* 球面𠵿，或者球鉸，要到一件嘢上高一點相對遞件嘢定住（一般係球心），所以可以擰轉同埋前後左右打側、之但係個鉸殼戥鉸㞘唔可以前後左右上下走趲，即係有三個自由度。個鉸殼唔畀得360度嘅角度畀個鉸㞘，一係鉸㞘個條椗本身會佔走部分角度，二係鉸殼唔得太淺、一唔係會容易甩骹。
* 平面𠵿，衹要到一件嘢一塊面戥遞件嘢一塊面貼埋，所以可以上下左右摥動兼之圍住接觸面法線打轉，但唔得打側抑或擘開接觸面，即係有三個自由度。

高𠵿
--

通常嚟講，高𠵿係一種約束，要求兩件嘢一件有一條曲線或者一塊曲面、遞件有一條曲線或者一塊曲面、而且啊兩件嘢靠啲曲線或者曲面保持接觸嚟衲合嘅，即通過一隻點或者一條線來接觸。譬如凸輪戥佢嘅從動件個接觸就係一隻高𠵿，喊做凸輪連接。類似噉樣，兩隻牙轆啲組成牙輪廓嘅伸開線個接觸都係凸輪連接，就似輪行喺一塊面上高一樣。對於平面高𠵿來講，機件跟住切線方向摥又得、圍住個衲靠點轉又得，所以剩低兩隻自由度。通常來講高𠵿接觸面比較細，機件之間衲靠嘅壓強大，所以同等條件下啲損耗要高過低𠵿。出於啊種來由，凸輪嘅從動件除開針從動件之外亦會採用平從動件抑或轆從動件來減輕損耗。

捲𠵿
--

捲𠵿係一種包含皮帶、鏈等等之類嘢嘅約束。佢工作起身類似高𠵿，但係啲接觸分散到唔止一隻點（平面上）或者一條線（空間中） 度。例子有帶傳動嘅轤轆等。

睇埋
--

* 六自由度
* 運動學

考
-

1. ↑  Reuleaux, F. 1876 *The Kinematics of Machinery,* (trans. and annotated by A. B. W. Kennedy), reprinted by Dover, New York (1963)
2. ↑  A. P. Usher, 1929, *A History of Mechanical Inventions,* Harvard University Press, (reprinted by Dover Publications 1968).
3. ↑  R. S. Hartenberg and J. Denavit (1964) Kinematic synthesis of linkages, pp 17-18, New York: McGraw-Hill.
**運動動力學規劃**、**運動動力學運動規劃**（英文：**kinodynamic planning**、**kinodynamic motion planning**）係機械人學同運動規劃中一類問題，要求個運動規劃必須滿足速度、加速度同力/扭矩限制以及運動學約束（例如避開啲障礙物）嘅，而嘸同於一般嘅運動規劃、可能只需要考慮到某樣嘢喺空間中嘅自由度或者同其他嘢嘅約束。

歷史
--

個詞係由Bruce Donald 、Pat Xavier、John Canny 同 John Reif 等人創造嘅。佢哋幫個問題開發唨第一個多項式時間嘅逼近方案（英文：polynomial-time approximation schemes, PTAS）。透過提供證明得到嘅多項式時間嘅ε 逼近演算法，係噉佢哋解決到個開放問題（open problem）、個長期存在喺最佳化控制當中嘅問題。佢哋篇第一篇論文考慮到牛頓動力學下對點質量嘅時間最佳控制（「最快路徑」）喺多邊形（2D）或者多面體（3D）啲障礙物裏便而且服從位置、速度同加速度嘅狀態限制。跟尾佢哋擴展項技術到其他好多情況，例如，喺完全拉格朗日動力學下嘅 3D 開鏈（open-chain）運動機械人。近排都有好多基於隨機最佳化同迭代採樣嘅實用啟發式演算法、目標係攞嚟解決運動動力學規劃問題嘅得開發出。啲啟發式技術用於運動動力學規劃喺實踐中運作良好；但都未保證得到計算解決方案嘅最佳性（即冇性能保證），並且冇一種係可以喺數學上證明係快過個原始 PTAS 演算法嘅（即冇一種可以有證明到個計算複雜度係會低啲）。

睇埋
--

* 非完整系統

考
-

1. ↑  Donald, B.; Xavier, P.; Canny, J.; Reif, J. (1993), "Kinodynamic motion planning" (PDF), *Journal of the ACM*, **40** (5): 1048–1066, doi:10.1145/174147.174150

|  |  |
| --- | --- |
| Stub icon | 呢篇同機械人相關嘅文係楔位文。歡迎幫維基百科擴寫佢。睇 • 論 • 改 • 歷 |
**五道古火會**，係河北石家莊趙縣南楊家莊村一個流傳數百年嘅廟會，2011年列入河北省非物質文化遺產名錄。呢個慶典每年正月十五元宵節都會舉辦，自發組織唱大戲、掛彩燈、舞獅、舞龍燈，重頭戲係晚黑嘅煙花表演，所用嘅係村民獨製嘅**梨花瓶**煙花成品。夜晚黑啲村民會焚香祭拜、燃放煙花，祈求五穀豐登、國泰民安。按當地村民啲描述，每年元宵到晚黑八點左右，廟會「會頭」就會執掌燃放煙花嘅號令燈——個五角星狀燈籠，上書八個大字「千年古火，永放異彩」。號令燈行到邊，就嗰度啲煙花就開始燃放。

廟會起源有唔少說法，比較主流嘅係愛來紀念一位五道將軍，陰司嘅大神，掌管人嘅生死榮祿。佢重有監督閻王判案嘅權力，甚至可以代閻王決定埋人嘅壽限。傳說中個五道將軍有正義感同同情心，留下眾多救助弱者、成人之美嘅佳話。所以啲村民信奉佢，起埋廟去奉祀。

1996年，楊風申成為咗「古火會」會頭，由佢揸實火藥配方，落手落腳製作慶典煙花。2016年正月十二（2月19號），楊風申同幾個村民製作成200幾個煙花成品「梨花瓶」陣，畀差佬上門指接獲匿名舉報稱有人組織非法製造爆炸物，拘留放監後，畀縣法院判定非法製造爆炸物罪成，上訴到省法院只獲免刑事處罰。楊風申需簽署保證書按照《大型群眾性活動安全管理條例》及《煙花爆竹安全管理條例》進行逐級上報審批啲慶典煙花，過唔到審查就會冇得再搞廟會同焰火晚會。「五道古火會」自楊出事經連續兩年冇燃放過煙花。

參考
--

1. ↑  非遗民俗"五道古火会"传人杨风申 制造爆炸物罪成但免刑事处罚，聯合早報
2. ↑  文化遺產煙花惹官非 傳人險下獄 老工匠罪名不撤 免於刑罰，明報
起緊嘅九號碼頭（喺2006年8月影）
**中環及灣仔填海計劃**係喺香港嘅香港島北岸進行嘅大型填海計劃，分5期去發展。

喺1993年至2006年之間，完成咗其中嘅三期填海工程—中區填海計劃第1期、第2期；灣仔填海計劃第1期—共填造咗32.3公頃嘅土地，餘下嘅工程則喺度進行緊（中區填海計劃第3期）同埋重新檢討緊（灣仔填海計劃第2期）。

中環及灣仔填海計劃嘅主要目的，主要係為中環灣仔繞道提供土地，同埋起多條鐵路支線到填海區。計劃又希望起一條世界級嘅海濱長廊，比區內提供額外休憩同綠化用地，提升海旁嘅吸引力。

發展工程
----

### 中區填海計劃第1期

「中區填海計劃第1期」喺香港機場核心計劃嘅工程之一，喺上環同卜公碼頭之間填咗約20公頃嘅海，將中區海岸線向前伸展咗最高達350米，使咗27億1千萬港元。土地嘅主要用途喺起機場鐵路香港站同擴展中環嘅商業區。工程喺1993年9月展開，1996年3月完成。

現有嘅主要建築物
* 國際金融中心一期同二期
* 香港四季酒店及四季匯
* 地下鐵路香港站
* 中區政府碼頭（即係中環碼頭第1號）
* 中環碼頭第2號到6號
* 中環天星碼頭（中環碼頭第7號）

現有嘅道路
* 民吉街
* 民祥街
* 民寶街
* 民光街
* 民輝街
* 民耀街
* 金融街 (香港)
* 港中里

### 中區填海計劃第2期

中區填海計劃第2期填海地「中區填海計劃第2期」原址係添馬艦海軍船塢，總填海嘅面積係5.3公頃，做商業同遊憩用地發展。總共耗資咗3億2千萬港元，喺1994年2月展開工程，1996年3月完成。

### 中區填海計劃第3期

中環同灣仔填海計劃－中區填海計劃第3期係中環海濱施工緊
進行緊嘅中環填海計劃3期
「中區填海計劃第3期」喺添馬艦對出嘅海濱，總共填海面積係18公頃（原計劃係32公頃，1999年修訂為23公頃，2000年4月再將東面嘅5.3公頃土地擺咗入「灣仔填海計劃第2期」），連接「中區填海計劃第1期」同埋「灣仔填海計劃第2期」嘅填海區。

填海土地將用喺興建新嘅中環天星碼頭、公眾碼頭、鐵路同道路預留位置、軍用碼頭泊位預留位置同海濱長廊等。同時提供土地比發展中環灣仔繞道、P2道路網、機場快線掉頭隧道等嘅運輸基建項目。

工程耗資咗37億9千萬港元，喺2003年2月28號動工，2011年10月大致完成。

### 灣仔發展計劃第1期

### 灣仔發展計劃第2期

|  |  |
| --- | --- |
|  | 維基同享有多媒體嘅嘢：**Central and Wan Chai Reclamation** |

睇埋
--

* 房屋及規劃地政局
| How to read a taxoboxHow to read a taxobox**曼陀羅** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 茄目 Solanales |
|
|
|
|
|
|
|
|
| 科 | 茄科 Solanaceae |
|
|
|
|
|
| 屬 | 曼陀羅屬 *Datura* |
|
|
|
|
|
|
|
| 種 | **曼陀羅 *D. stramonium*** |
|

 |
|
| 二元學名 |
| ***Datura stramonium***L. |
|
|
|
|
|
|
|
|
|
|
|
|
|
|
|

**曼陀羅**（粵拼：maan6 to4 lo4；學名：*Datura stramonium*），又叫**曼荼羅**（maan6 tou4 lo4）或**山茄**（saan1 ke2），係茄科曼陀羅屬嘅一年生草本或常綠半灌木。原產印度，而家喺全球各地嘅熱帶同溫帶嘅荒地、旱地、住宅邊、有太陽嘅山坡、樹林邊或草地都可以搵到。

樣
-

植株高0.5～1.5m，成樖嘢幾乎平滑，喺嫩枝部分有短嘅軟毛。梗係圓柱形，有啲粗，下邊木質化，一般淡綠色或帶紫色。葉好似個蛋噉。花係單生嘅直立品種，生喺樹杈或葉杈之間，有短梗；花萼好似個筒噉，每年6～10月開花。果係直立嘅蒴果品種，表面生咗硬𡲗𡲗嘅針刺或有時將近平滑兼冇刺品種，熟咗之後淡黃色，每年7～11月結果。籽係黑色嘅扁圓品種。

適應環境
----

鍾意喺比較暖，有太陽同排水比較好嘅沙地泥生。

用途
--

植物嘅花同葉可以畀人睇。雖然個樣睇落去似秋葵，但成樖嘢有毒，唔食得。

### 藥用

花可以做藥，除咗有麻醉作用外，重可以醫寒咳、哮喘、少痰等病。但唔理係做麻醉定醫咳喘，都要聽清楚醫生點講，唔係嘅話有好大機會中毒。

毒性
--

成樖嘢有超毒嘅生物鹼，尤其係籽最犀利。一唔小心食咗曼陀羅嘅籽，輕嘅會出現同阿托品中毒差唔多症狀，重嘅會出現休克、昏迷同呼吸麻痺，會隨時攞命。甚至連家禽、牲畜、魚類同鳥類、蜂類動物都唔例外。

相
-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 果 |
| 果  |

|  |
| --- |
| 籽 |
| 籽  |

 |

連出去
---

|  |  |
| --- | --- |
|  | 維基同享有多媒體嘅嘢： **曼陀羅** |

|  |  |
| --- | --- |
|  | 維基物種有資料講：***曼陀羅*** |

### 植株

* 曼陀羅 Mantuoluo 藥用植物圖像數據庫 (香港浸會大學中醫藥學院) （白話文）（英文）
* 曼陀罗 Datura stramonium Linn. 中国植物志
* 曼陀罗 中国农业有害生物信息系统
* 曼陀罗 中国科学院植物研究所

### 毒性

* 看着像秋葵摘回家 一家四口煮食曼陀罗中毒 广州日报大洋网 （2015-10-12）
* 天呐!"秋葵"居然毒倒一家四口!原来它是.. 微信头条
* 吃了盘"秋葵"一家四口全部中毒 这些毒野菜一定要认清 新蓝网 （2015-10-13）
廣州藝術博物院嘅正門
**廣州藝術博物院**（粵拼：gwong2 zau1 ngai6 seot6 bok3 mat6 jyun2；英文：Guangzhou Museum of Art）簡稱**廣州藝博院**（gwong2 zau1 ngai6 bok3 jyun2）；第個名係**廣州美術館**（粵拼：gwong2 zau1 mei5 seot6 gun2）；佢係中國廣東省廣州市嘅一間喺華南地區入面嘅大型多功能綜合性藝術博物館，喺越秀區嘅麓湖路入面，麓湖公園南邊嘅橫枝崗地區嗰度。呢間嘢重係廣州市嘅愛國主義教育基地。

介紹
--

喺1957年，嗰時嘅朱光市長就提出喺呢度成立間美術博物館，結果俾廣州市政府批准咗，變成成個中華人民共和國入面，最早成立嘅其中一間美術博物館。新藝博院2000年9月開幕後同時保留返「廣州美術館」嘅牌，即係一套人馬兩塊牌同時運行。原仲元圖書館建築交畀廣州博物館作為分展區使用到而家。

呢間嘢有差唔多40000㎡嘅建築面積，入面有4層樓（地上3層樓、地下1層樓），有好多條扶手電梯同樓梯連住。

㔷埋咗嘅珍寶
------

呢間嘢入面有好多展覽嘅設施同時，重㔷埋咗成幾萬件歷代藝術珍藏品。而珍藏品方面包括咗國畫、書法、油畫、版畫、水彩畫、水粉畫、漫畫、雕塑，甚至連唐卡、銅器、陶瓷同埋剪紙等工藝品都有收埋嚟呢度，尤其係嶺南地區嘅書畫作品係最多嘅。其實連中國內地比較珍貴嘅文物都喺埋度。

館區
--

呢間博物館嘅館區方面，分別有以下呢啲展覽館同雕塑展區：

|  |  |
| --- | --- |
| 展覽館* 中國歷代繪畫館
* 中國歷代書法館
* 賴少其藝術館
* 關山月藝術館
* 黎雄才藝術館
* 楊善深藝術館
* 廖冰兄藝術館
* 楊之光藝術館
* 歐初藝術博物館
* 趙泰來收藏館
* 馬思聰音樂藝術館
 | 短期陳列館（廳）* 專題陳列館
* 會展廳
* 藝術交流廳
* 國際藝術交流展廳
* 多功能展廳
* 多功能報告廳
* 藝術鑒賞廳
 |

舊館
--

館址原先喺越秀區越秀山上面嘅五層樓隔離。棟樓嘅前身係**仲元圖書館**（zung6 jyun4 tou4 syu1 gun2），1927年由國民黨元老——李濟深負責話起，建築師楊錫宗嚟負責設計，起到1930年先至起好。仲元樓借鑒咗北京故宮嘅文華殿嚟整。而大樓後面重整咗畫廊出嚟，入面重整咗高劍父紀念館同陳樹人紀念館呢兩間分館。喺而家嚟講，入面有300幾平方米嘅大廳同100幾平方米嘅名人畫廊。而廣場前面嘅五星崗環山碑廊就喺1987年起好，入面整咗118立方米嘅從晉到清嘅名人書法刻石響度；而1998年重喺間嘢嘅東邊繼續起碑廊，重整咗58立方米嘅《尺素遺芬》刻石出嚟。

附近嘅交通
-----

* 巴士：
麓湖公園（藝博院）站、橫枝崗站
* 地鐵：
5號綫：小北站（C出入口行13分鐘路程）

出面網頁
----

* 官方网站
**恩雅·帕翠西亞·伯倫南**（愛爾蘭蓋爾文：Eithne Pádraigín Ní Bhraonáin；英文：Enya Patricia Brennan；1961年5月17號—）係愛爾蘭共和國獨立音樂家。若以樂隊嚟講，恩雅一詞就包括：恩雅本人（負責作曲同演出）、Nicky Ryan（負責專輯製作）、同埋Roma Ryan（Nicky Ryan嘅老婆，負責填詞）。恩雅（Enya）呢個名實就係愛爾蘭語嘅名（Eithne）喺英語入面嘅拼音。

開展音樂事業
------

恩雅1961年喺愛爾蘭共和國Donegal郡Gweedore鎮嘅一個音樂世家出世。佢阿爺係一個喺愛爾蘭巡迴演出嘅樂隊成員，老豆喺未經營酒吧生意前係一個叫做Slieve Foy Band嘅樂隊領隊，而佢阿媽曾經係一個舞蹈團成員，稍後時間喺Gweedore Comprehensive School任教音樂。另外，恩雅有4兄弟同4姊妹，其中幾位曾喺1968年組成一支叫An Clann嘅樂隊（喺1970年中改名做Clannad樂隊）。

1980年，恩雅加入Clannad樂隊，樂隊成員包括七個兄弟姊妹Máire、Pól同Ciarán，同埋孖生嘅阿叔Noel同Padraig Duggan。

喺*Crann Úll*（1980年）同埋*Fuaim*（1982年）呢2張專輯入面，恩雅負責鍵盤演奏同唱背景音樂。1982年（喺Clannad憑「Theme From Harry's Game」成名前冇耐時），兼任製作人同經理嘅Nicky Ryan離開Clannad樂隊。恩雅都同時離開樂隊同Nicky合作，開始佢嘅個人事業。

獲獎
--

* 1993年葛萊美獎，最佳新世紀音樂獎，獲獎專輯《牧羊人之月》（*Shepherd Moons*）
* 1997年葛萊美獎，最佳新世紀音樂獎，獲獎專輯《樹的回憶》（*The Memory of the Trees*）
* 2002年葛萊美獎，最佳新世紀音樂獎，獲獎專輯《雨過天晴》（*A Day without Rain*）
* 2007年葛萊美獎，最佳新世紀音樂獎，獲獎專輯 *Amarantine*
* 2002年奧斯卡最佳原創歌曲獎提名，提名歌曲 *May It Be*
* 2002年金球獎最佳原創歌曲獎提名，提名歌曲 *May It Be*

個人專輯／作品一覽
---------

1986年，恩雅為電影*The Frog Prince*（青蛙王子）配樂。

1987年，恩雅為BBC嘅特別節目*The Celts*（凱爾特人）配樂，BBC為呢啲配樂發行一張叫*enya* 嘅專輯。因為呢張專輯令恩雅嘅音樂受到wea總裁Rob Dickins嘅注意，同佢簽唱片合約。

1988年，恩雅喺wea嘅第1張正式個人專輯*Watermark*（水印）發行。

1991年，第2張專輯*Shepherd Moons*（牧羊人之月）發行。

1992年，wea攞咗專輯*enya*嘅發行權，經過重新編曲混音後，改名做*The Celts*（凱爾特人）全球發行。

1995年，第4張專輯*The Memory of the Trees*（樹的回憶）發行。

1998年，精選輯*Paint The Sky with Stars*（星空彩繪）發行。

2000年，第5張專輯*A Day without Rain*（雨過天晴）發行。

2001年，恩雅為電影*The Lord of the Rings: The Fellowship of the Ring*（魔戒首部曲：魔戒現身）譜寫同演唱主題曲「May It Be」。

2005年，第6張專輯*Amarantine*（永恆之約）發行。

2008年，第7張專輯*And Winter Came*（冬季降臨）喺11月10號出。

2009年，精選輯 *The Very Best of Enya*（恩雅 / 極緻典藏：跨世紀精選）發行。

2015年，第8張專輯 *Dark Sky Island* （暗天之島）喺11月20號出。

攷
-

1. ↑  "" Why does Enya not like the New Age category?" at enya.com". 原著喺2008年1月30號歸檔. 喺2017年5月28號搵到.

出面網頁
----

|  |  |
| --- | --- |
|  | 維基同享有多媒體嘅嘢：**Enya** |

|  |  |
| --- | --- |
|  | 維基語錄收錄咗同呢篇文相關嘅摘錄：
**恩雅** |

* 恩雅嘅官方網站
* 恩雅喺互聯網電影資料庫嘅資料（英文）
* Enya | Biography, Albums, Streaming Links | AllMusic
* The Directory of the Web
* Enya [WorldCat Identities]

| * 睇
* 傾
* 改
恩雅 |
| --- |
| 
* 唱片集

 |
| 錄音室專輯 | 
* *恩雅*
* *水印*
* *牧羊人之月*
* *凱爾特人*
* *樹的回憶*
* *雨過天晴*
* *永恆之約*
* *冬季降臨*

 |
| 精選輯 | 
* *星空彩繪*
* *恩雅 / 極緻典藏：跨世紀精選*

 |
| EPs | 
* *The Christmas EP*
* *Sounds of the Season: The Enya Holiday Collection* (aka *Christmas Secrets*)

 |
| Box sets | 
* *The Enya Collection*
* *A Box of Dreams*
* *Only Time - The Collection*

 |
| 相關文章 | 
* 克蘭納德合唱團
* en:Nicky Ryan
* Roma Ryan
* 曼德利城堡
* 6433 恩雅
* *Maiden of Mysteries: The Music of Enya*
* *Orinoco Flow*
* *Thread of Time*

 |
| 
* **Wikipedia book 書**
* **Category 類別**

 |

|  |  |
| --- | --- |
| 權威控制 | 
* WorldCat
* VIAF: 116294507
* LCCN: n91122258
* ISNI: 0000 0001 1455 634X
* GND: 122920929
* SUDOC: 13449279X
* BNF: cb13926509g（資料）
* BIBSYS: 6072772
* MusicBrainz: 4967c0a1-b9f3-465e-8440-4598fd9fc33c
* NLA: 45137026
* NKC: xx0003988
* ICCU: RAVV098948
* BNE: XX1381070
* CiNii: DA11697475

 |